Valkoposkihanhien määrä laski mystisten joukkokuolemien takia - Keskisuomalainen\nKotimaa 02.08.2017 15:39\nValkoposkihanhia laskettiin Helsingissä ja Espoossa yhteensä 5 278, mikä on kahdeksan prosenttia vähemmän kuin viime vuonna. Aikuisten hanhien määrä väheni 11 prosentilla.\n– Eikä se ollut mitenkään kattava etsintä. Kävimme vain muutamilla saarilla, kertoo Syken vanhempi tutkija Markku Mikkola-Roos.\n– Se on vähän outoa, koska harmaalokki käyttää ihan erityyppistä ravintoa. Valkoposkihanhi syö saarillakin kasvillisuutta, se on täysi kasvissyöjä. Harmaalokki syö kalaa ja käy kaatopaikalla syömässä biojätteitä, Mikkola-Roos kertoo.\n– Ensi vuonna on varmaan enemmän pesiviä hanhia, jos ei tule hurjan kylmää talvea Länsi-Eurooppaan, missä nämä talvehtivat, Mikkola-Roos arvioi.\nKoko maassa on noin 4 500–5 000 valkoposkihanhiparia, joista vajaa kolmannes elää pääkaupunkiseudulla. Syy Helsingin seudun suureen hanhimäärään on hyvin hoidetuissa nurmialueissa, jotka tarjoavat linnuille helppoa ravintoa.\nTästä on kyse: Suomenlinnassa havaittiin yli 600 valkoposkihanhea\n– Valkoposkihanhia esiintyy Suomen rannikkoalueilla itärajalta Raahen korkeudelle asti. Suurimmat keskittymät ovat pääkaupunkiseudulla ja Turun saaristossa.\n– Laji on rauhoitettu. Kannaksi Suomessa arvioitiin viime vuonna enintään 25 000 yksilöä.\n– Heinäkuun lopulla pääkaupunkiseudulla tehdyssä laskennassa yksittäisistä paikoista eniten hanhia oli Helsingin Suomenlinnassa, 647 yksilöä. Hanhia oli reilusti myös Arabianrannassa (553), Kaivopuistossa (381) ja Töölönlahdella (326).\n– Espoossa havaittiin yhteensä 497 yksilöä. Espoon osuus pääkaupunkiseudun valkoposkihanhimäärästä on laskenut alle kymmeneen prosenttiin.\n– Poikueita oli laskennassa yhteensä 288, mikä on kolmannes enemmän kuin viime vuonna. Kahden vuoden takaisesta huipusta jäätiin 100 poikuetta.\n– Poikueiden keskikoko oli 2,3 poikasta. Pääkaupunkiseudulla on valkoposkihanhille optimiolot ja parit tuottavat keskimäärin yli yhden poikasen enemmän kuin Venäjän arktisen alueen kannassa. Hanhia suosivat hoidettujen nurmialueiden lisäksi myös petoeläinten pieni määrä.\nPoikasvuosi oli hyvä kylmästä säästä huolimatta.\nValkoposkihanhet huolsivat höyhenpeitettään Helsingin Töölönlahdella aurinkoisena sunnuntaiaamuna 9. heinäkuuta. Kuva: Ritva Siltalahti / Lehtikuva


Aurinkokohteet | airBaltic\nTuntuuko sinusta, ettet ole nähnyt aurinkoa aikoihin? Onko ainoa lämpö elämässäsi lämpöpatterista? Älä jää odottamaan kesää vaan suunnittele aurinkoinen lomasi jo nyt! airBaltic tarjoaa lentoja moniin kaupunkeihin, joissa aurinko paistaa (lähes) ympäri vuoden – Ranskan Rivieralta ja Barcelonasta aina Palma de Mallorcaan ja Olbiaan.\nTämä Israelin vilkkain kaupunki sijaitsee Välimeren rannalla. Sen upeat hiekkarannat jatkuvat kilometreittäin Jaffan vanhasta kaupungista Marinan vierasvenesatamaan asti. Tel Avivin rannoilta löytyy tekemistä taatusti jokaiseen makuun. Siellä voit ottaa rennosti aurinkoa, surffata tai pelata lentopalloa. Rannan lähellä sijaitsee kuuluisa Carmelin tori, jossa voit sukeltaa aitoon itämaiseen ilmapiiriin ja nauttia paikalllisista herkuista. Tel Avivissa kannattaa juhlia paikallisten tapaan ja kokea, mitä kaupungin sykkivällä yöelämällä on tarjota.\nRanskan Riviera eli Côte d'Azur tunnetaan ainutlaatuisesta tunnelmastaan, joka syntyy lumihuippuisten vuorten läheisyydestä, syvänsinisestä merestä ja kuuluisasta ranskalaisesta elämänilosta. Henri Matissen ja Pablo Picasson kaltaiset taiteilijat asettuivat seudulle ja saivat inspiraatiota sen upeista maisemista. Nizzan 12 kilometrin pituinen hiekkaranta levittäytyy Baie des Angesin rantamille. Nizzan lähistön syrjäisemmissä kohteissa (mm. Villefranche-sur-Mer tai Cap Ferrat'n niemi) voit nauttia rantaelämästä rauhallisempaan tyyliin.\nEurooppalaisen sivilisaation historiallisessa pääkaupungissa voit tehdä aikamatkan antiikin Kreikkaan, ihailla Akropolista ja maisemia sekä nauttia upeista rannoista. Fáliro ja lähistön venesatama ovat kesäisin ateenalaisten suosikkipaikkoja, joista avautuvat upeat näkymät Saroninlahdelle ja joissa on tarjolla runsaasti vesiurheilumahdollisuuksia. Vouliagmeni on palveluiltaan yksi parhaista Ateenan lähistöllä sijaitsevista rannoista. Sieltä löytyy tennis- ja lentopallokenttiä, lasten leikkikenttä, vesiliukumäki, lomamökkejä ja ravintoloita.\nLarnaka on maaginen yhdistelmä menneisyyttä ja nykyisyyttä, rantalomailua ja upeita luontoelämyksiä sekä rikasta paikalliskulttuuria ja perinteisiä tapoja. Nähtävyksiin kuuluu keskiaikainen linna, neoliittisen kauden asuinpaikka, Bysantin ajan kirkot ja kaunis suolajärvi. Phinikoudes on yksi Kyproksen suosituimmista rannoista. Päätie Athenon Avenue palmuineen ja värikkäine kukkineen on näkemisen arvoinen. Pylan ranta on perheiden suosiossa, ja McKenzien rannalla voit makoilla hienolla hiekalla ja katsella lentokentälle laskeutuvia lentokoneita.\nMaltan saariston kirkkaansiniset vedet hellittelevät niin ruumista kuin sielua. Väsyttyäsi vesileikkeihin voit ihailla meren kimallusta rantakallioilta tai lähteä veneajelulle. Blue Lagoonissa on monien mukaan Välimeren kirkkaimmat vedet, joten ota snorkkelisi mukaan ja lähde ihmettelemään vedenalaista maailmaa. Paradise Bayn ranta on valkohiekkainen paratiisiranta, josta on upeat näkymät läheisille saarille. Jos taas etsit kuvankauniita luonnontilaisia kohteita, upean punahiekkainen Għajn Tuffieħa on juuri oikea ranta sinulle.


Nyt puhuu Alexi Laihon viimeinen puoliso: meidän piti avioitua – korona käänsi suhteen katolleen ja muusikon yllättävä kuolema ajoi ahdinkoon - Musiikki - Ilta-Sanomat\nAustralialainen Kelli Wright-Laiho kuvailee häitään nyt ”sitoumusjuhlaksi.”\nAustralialainen Kelli Wright-Laiho ja Alexi Laihon juhlistivat sitoutumistaan 2017.Kuva: Markku Ulander / Lehtikuva, Kelli Wright-Laihon Instagram / Melbourne Wedding Photographer\n– Kyllä asia on näin. Alexi ei koskaan eronnut ensimmäisestä vaimostaan.\nNäin vahvistaa IS:lle australialainen Kelli Wright-Laiho. Hän tietää, ettei ole virallisesti ollut Alexi Laihon aviopuoliso. Yhdysvaltalainen Kimberly Goss oli – vuodesta 2002 Laihon kuolemaan saakka.\nWright-Laiho on antanut julkisuudessa toistuvasti ymmärtää olleensa naimisissa Alexi Laihon kanssa.\nHän ymmärtää, että asetelma saattaa tuntua ulkopuolisista ihmisistä sekavalta.\nHän ei kuitenkaan näe asiassa ongelmaa. 10. joulukuuta 2017 pidetty, hänen Instagram-tilillään esittelemänsä ”häätilaisuus” oli Wright-Laihon mukaan commitment party, ”sitoumusjuhla” eikä virallinen vihkimistilaisuus.\n– Osoitimme siinä rakkautemme toisillemme 120 ystävämme edessä, hän kuvailee IS:lle,\n– Ystävämme ja perheemme näkivät meidät pariskuntana.\nOliko tarkoitus virallistaa suhde avioliitoksi?\n– Oli. Se ei vain ollut mahdollista ennen kuin Alexi eroaa ensimmäisestä vaimostaan. Näin hänellä tähän liittyviä papereita jo vuodelta 2009. En tiedä, miksi Alexi ei koskaan saanut asiaa hoidettua. En voi puhua toisten ihmisten (Laiho ja Goss) puolesta, hän vastaa puhelinhaastattelussa.\nHän puhuu maanantaina tehdyssä haastattelussa ensimmäistä kertaa julkisesti suhteestaan Alexi Laihoon tämän kuoleman jälkeen. Kaksi viikkoa sitten metallimusiikin ystävät kautta maailman järkyttyivät, kun Laihon ennen vuodenvaihdetta kohdanneesta kuolemasta uutisoitiin.\n– Olen ollut surun murtama. Alexi oli suuri rakkauteni, hän sanoo.\nSe, että he eivät olleet virallisesti naimisissa ei Wright-Laihon mukaan vaikuttanut millään tavalla heidän suhteeseensa.\n– Asuimme Australiassa yhdessä. Meillä on ihana talo. Yhdessä maksoimme laskut yhdessä ja kävimme ruokakaupassa – ja minä ostin hänen vaatteensakin, Wright-Laiho sanoo.\n– Meillä oli sääntö, että tauko kohtaamisissa saa venyä korkeintaan 12 viikkoon. Joko minä matkustin Suomeen tai Alexi tuli tänne kotiin.\nPariskunta piti säännöstään kiinni vuosien ajan. Jopa silloin, kun Children of Bodom oli maailmankiertueella.\nVasta korona muutti rutiinit.\n– En voinut matkustaa Suomeen eikä Alexi päässyt tänne. Hänellä oli liput ostettuna Australian-lennolle, mutta ne peruttiin. Tässäkin tapauksessa avioliitosta olisi ollut hyötyä.\nKymmenen viimeistä kuukautta Alexi Laihon elämästä pariskunta vietti eri puolilla maailmaa.\n– Lähetimme toisillemme lauluja ja rakkauskirjeitä. Soitimme pitkiä videopuheluja keskimäärin kuusi kertaa päivässä. Voit sanoa päivämäärän, niin voin kertoa, mitä Alexi söi silloin aamiaiseksi. Ihmiset ovat aikaisemminkin joutuneet eroon rakkaistaan vaikkapa sodan takia. Me sentään saatoimme olla yhteydessä.\nKunnes sitten viestit äkkiä viime vuoden lopulla päättyivät.\n– Yhtenä aamuna en enää herännytkään tutusti Alexin puheluun. Huolestuin.\nJa kun yhteyttä ei Alexin numeroon saanut myöhemminkään eikä mitään viestiä tullut, huolestuminen muuttui yhä syvemmäksi. Valitettavasti huoleen oli syytä.\nAlexi Laiho oli kuollut.\nEnsimmäisen kerran Alexi Laiho ja Kelli Wright tapasivat, kun australialainen hoiti työkseen Children of Bodom -yhtyeen pr-asioita. Työsuhde muuttui romanttiseksi vuosien tuntemisen jälkeen.\nWright-Laiho sanoo, ettei ole huolestunut taloudellisesta pärjäämisestään.\n– Käyn töissä. Minulla on hyvä työ.\nKelli Wright-Laihon mukaan Alexi Laiho oli kuin isä hänen tyttärelleen. Nyt hän pelkää, miten tytär toipuu rakkaan isähahmonsa kuolemasta.Kuva: Markku Ulander / Lehtikuva\nMutta omasta ja tyttärensä pärjäämisestä ilman Laihoa hän on huolissaan. Sillä siinä missä Alexi Laiho oli hänelle husband, aviomies, tämä oli hänen tyttärelleen kuin isä.\nKumpaakaan Laiho ei virallisten tulkintojen mukaan ollut – ei aviopuoliso eikä biologinen isä tai jatkuvasti läsnä oleva kasvatti-isäkään – mutta näissä rooleissa hän heidän perheessään Wright-Laihon mukaan oli.\n– Hän tuli niin hyvin toimeen tyttäreni kanssa, Wright-Laiho sanoo ja liikuttuu.\nHetken miettimisen jälkeen hän paljastaa, kuinka paljon tytär Alexi Laihoa kaipaakaan.\n– Hän oli piilottanut Alexin vaatteita sänkynsä alle.\nElämänkumppanina Wright-Laiho kuvailee Alexi Laihoa romanttiseksi.\n– Hän oli romanttinen jatkuvasti. Hän buukkasi meille hienoja hotellihuoneita, koska halusi kohdella minua kuin kuninkaallista, Wright-Laiho kuvailee.\n– Ja romantikko olen minäkin. Olen säilyttänyt kaikki kuvat ja viestit, mitä lähetimme toisillemme suhteemme alusta lähtien.\nVuoden 2021 piti olla Wright-Laihon mukaan heille avioliiton virallistamisen vuosi.\n– Odotin saavani koronarokotuksen, että pääsen matkustamaan Alexin luokse. Hänen piti saada avioeron paperityö tehtyä – ja meidän mennä virallisesti naimisiin. Meillä oli suuria suunnitelmia.\nLue lisää: Yllätyspaljastus: Alexi Laihon ”toinen avioliitto” ei ollut virallinen – pysyi naimisissa ensimmäisen vaimonsa kanssa kuolemaansa asti: miten käy perinnön?\nViihde 6.1. 20:50\nAlexi Laihon puoliso julkaisi romanttisen päivityksen vain kaksi viikkoa sitten\nViihde 4.1. 12:36


HE 282/1993 | EDILEX\nHE 282/1993 Hallituksen esitys Eduskunnalle laeiksi työntekijäin eläkelain ja eräiden siihen liittyvien lakien sekä tapaturmavakuutuslain muuttamisesta\n2. Lyhytaikaisissa työsuhteissa olevien työntekijäin eläkelaki\n3. Eräiden työsuhteessa olevien taiteilijoiden ja toimittajien eläkelaki\nHallituksen esitys Eduskunnalle laeiksi työntekijäin eläkelain ja eräiden siihen liittyvien lakien sekä tapaturmavakuutuslain muuttamisesta\nEsityksessä ehdotetaan, että lakisääteisen työeläketurvan ja tapaturmavakuutusturvan soveltamisalaa yhdenmukaistetaan niissä tapauksissa, joissa työ tehdään ulkomailla. Ehdotuksen mukaan työeläketurva olisi järjestettävä Suomesta ulkomaille työhön lähetetyllä työntekijällä aina kahden vuoden ajaksi. Vakuuttamisvelvollisuus koskisi myös tapauksia, joissa työntekijä on lähetetty työhön työnantajan kanssa samaan taloudelliseen kokonaisuuteen kuuluvaan emo- tai tytäryritykseen. Edellytyksenä on, että työsuhde lähetettävän työnantajan ja työntekijän välillä on voimassa sanotun ajan. Ulkomaan työn jatkuttua kaksi vuotta työnantaja voisi saada vapautuksen vakuuttamisvelvollisuudesta, jos työntekijän eläketurva on muutoin niin järjestetty, että se vastaa työntekijäin eläkelain mukaista vähimmäisturvaa.\nTyönantaja voisi järjestää eläketurvan vapaaehtoisesti siinä tapauksessa, kun työsuhde lähetettävään työnantajaan päättyy työntekijän siirtyessä ulkomaisen yrityksen palvelukseen. Edellytyksenä kuitenkin olisi, että ensiksi mainitulla työnantajalla on määräämisvaltaa ulkomaisessa yrityksessä.\nEläkepalkka ulkomaan työstä määräytyisi pääsääntöisesti sen palkan mukaan, mitä vastaavasta työstä olisi Suomessa maksettava. Tämä koskisi sekä pakollista että vapaaehtoista vakuuttamista.\nTapaturmavakuutuksen soveltamisalasta säädettäisiin samaan tapaan kuin työeläketurvan osalta niissä tapauksissa, joissa työntekijä lähetetään työsuhteen edelleen jatkuessa työnantajan kanssa samaan yritysryhmään kuuluvaan yritykseen työhön ulkomaille edellyttäen, että työskentely on tilapäistä. Ulkomaan työn jatkuttua kaksi vuotta työnantaja voisi vapautua vakuuttamisvelvollisuudesta, jos työtä ulkomailla ei enää voida pitää tilapäisenä. Myös tapaturmavakuutuslain mukaan vakuutus olisi mahdollista järjestää vapaaehtoisuuden pohjalta.\nYksityisen sektorin työeläkelaeissa ei ole säännöksiä lakien soveltamisesta silloin, kun työ tehdään ulkomailla. Käytännössä työeläkelakeja on kuitenkin sovellettu varsin laajasti. Soveltamiskäytäntö on muotoutunut eläketurvakeskuksen vuonna 1963 vakuuttamiskäytännöstä antaman yleiskirjeen n:o 14/63 pohjalta. Sen mukaan pääsääntönä on, että suomalaisen työnantajan palveluksessa olevaan suomalaiseen työntekijään sovelletaan Suomen työeläkelainsäädäntöä, vaikka työ suoritetaan ulkomailla. Työnantajan tulee olla joko Suomen kansalainen, jolla on pysyvä kotipaikka Suomessa, tai yhteisö, jonka kotipaikka on Suomessa ja joka ei ole ulkomaisen yhtiön tytäryhtiö. Myös suomalaisen yhtiön ulkomailla toimivan tytäryhtiön palveluksessa olevaan työntekijään sovelletaan työeläkelainsäädäntöä. Soveltamiskäytännössä on sittemmin myös katsottu, että ulkomaalaisen yhtiön Suomessa rekisteröity tytäryhtiö on suomalainen työnantaja.\nEdelleen edellytetään, että työntekijä on Suomen kansalainen, jolloin hänen pysyvä kotipaikkansa ei vaikuta asiaan. Muu kuin Suomen kansalainen vakuutetaan työeläkelainsäädännön mukaan, jos hänellä on pysyvä kotipaikka Suomessa. Jos edellä mainitut vaatimukset täyttyvät sekä työnantajan että työntekijän osalta, Suomen työeläkelakeja on sovellettu työsuhteeseen sen kestosta riippumatta.\nSuomalaisten yhtiöiden ulkomaisten tytäryhtiöiden tytäryhtiöihin ei Suomen työeläkelainsäädäntöä sovelleta eikä myöskään silloin, kun ensiksi mainittu tytäryhtiö on holding-yhtiö. Jos suomalainen työntekijä on ulkomailla työssä muun kuin suomalaisen työnantajan palveluksessa, hänen eläketurvansa määräytyy työskentelymaan lainsäädännön mukaan.\nMyös lyhytaikaisissa työsuhteissa olevien työntekijäin eläkelain (LEL;134/62) piiriin kuuluvat työntekijät pysyvät ulkomaankomennukselle lähtiessään Suomen työeläkejärjestelmän piirissä samoin edellytyksin kuin työntekijäin eläkelain (TEL; 395/61) piiriin kuuluvat työntekijät. Sama koskee eräiden työsuhteessa olevien taiteilijoiden ja toimittajien eläkelain (TaEL; 662/85) piiriin kuuluvien ulkomaille lähtevien työntekijöiden eläketurvaa.\nSuomen tekemissä sosiaaliturvasopimuksissa lähtökohtana on, että työntekijä vakuutetaan siinä maassa, missä hän tekee työtä. Poikkeuksen muodostavat niin sanotut lähetetyt työntekijät, joilla tarkoitetaan suomalaisen työnantajan tilapäiselle komennukselle ulkomaille työskentelemään lähettämiä työntekijöitä, jotka tekevät työtä saman työnantajan lukuun. Tällaisen komennuksen kesto vaihtelee eri sopimuksissa yhdestä vuodesta viiteen vuoteen. Yhteisellä päätöksellä sopimusosapuolten viranomaiset voivat myös sopia siitä, että työntekijä vakuutetaan lähtömaassa, vaikka lähetettyä työntekijää koskevat sopimuksen edellytykset eivät täyttyisikään. Poikkeusmääräysten perusteella Suomen työeläkelainsäädäntöä sovelletaankin yleisesti, kun työntekijä on työssä suomalaisen työantajan kanssa samaan taloudelliseen kokonaisuuteen kuuluvassa ulkomaisessa emo- tai tytäryrityksessä. Sama koskee myös tilanteita, joissa ulkomaankomennuksen kesto ylittää sopimuksessa määrätyn ajan.\nUlkomailla TEL:n piiriin kuuluvaa työtä tekevän henkilön eläketurva määräytyy sanotun lain mukaan. Eläkkeen perusteena olevaksi palkaksi ulkomailla tehdystä työstä katsotaan samat ansiot, jotka Suomessa olisivat veron ennakonpidätyksen alaista palkkaa. Ulkomailla työskentelevälle maksetaan usein kohonneiden elinkustannusten korvaukseksi ulkomaanlisää, joka on yleensä todellisten kulujen määrästä riippumaton kiinteä korvaus. Ulkomaanlisä, samoin kuin luontoisedut esimerkiksi asuntoetu tai autoetu, kuuluvat TEL:n mukaiseen palkkaan soveltuvin osin samojen periaatteiden mukaan kuin Suomessa. Selvät kulukorvaukset kuten päiväraha, lomamatkat kotimaahan, terveydenhuollon korvaukset ja lasten koulumaksut eivät kuulu palkkaan. Työnantaja ja työntekijä eivät voi keskenään sopia eläkkeen perusteena olevan palkan määrästä, vaan eläkkeen perusteeksi on ilmoitettava todelliset ansiot.\nTyöeläkelainsäädännön tapaan myöskään tapaturmavakuutuslaissa (608/48) ei ole säännöksiä ulkomaantyön aikana sattuneiden työtapaturmien tai ilmenevien ammattitautien korvaamisesta eikä vakuuttamisesta. Vakuuttamisvelvollisuus ja oikeus korvaukseen perustuvat vallitsevaan soveltamiskäytäntöön.\nTilapäiselle komennukselle ulkomaille Suomesta lähetetty työntekijä kuuluu Suomen tapaturmavakuutusjärjestelmän piiriin. Komennusajan pituudella ei sinänsä ole merkitystä. Edellytyksenä on, että työ on luonteeltaan selvästi tilapäinen. Jos suomalainen työntekijä työskentelee ulkomailla pysyvästi vaikka suomalaisenkin työnantajan palveluksessa, hän ei kuulu Suomen tapaturmavakuutuksen piiriin. Tapaturmavakuutuslakia ei myöskään sovelleta suomalaisen emoyhtiön ulkomaisen tytäryhtiön palveluksessa oleviin suomalaisiin työntekijöihin. Tässä suhteessa tapaturmavakuutusjärjestelmä eroaa työeläkejärjestelmästä, jossa myös tytäryhtiön palveluksessa ulkomailla työskentelevät suomalaiset vakuutetaan Suomessa.\nSuomen tekemissä sosiaaliturvasopimuksissa on yleensä sovittu myös työtapaturma- ja ammattitautivakuutuksesta. Tällöin henkilön vakuuttaminen ratkaistaan sopimuksen perusteella yhdenmukaisesti työeläketurvan kanssa.\nUlkomaankomennuksen aikana sattuneet työtapaturmat ja ilmenneet ammattitaudit korvataan tapaturmavakuutuslainsäädännön mukaan. Vuosityöansiota määrättäessä ulkomaan työstä saadut ansiot otetaan huomioon samojen perusteiden mukaan kuin kotimaastakin saadut ansiot. Lisäksi lakisääteisen tapaturmavakuutusturvan piiriin kuuluvat kotimaan ja asemamaan väliset matkat.\nTyösuhteeseen perustuvan sosiaalivakuutuslainsäädännön alueellista soveltamisalaa ei ole säännelty. Työeläkelainsäädäntöä on vakiintuneesti sovellettu laajasti. Tämän seurauksena muun muassa työnantajalla voi olla kaksinkertainen vakuuttamisvelvollisuus ja kaksinkertaiset vakuutusmaksut. Toisaalta vakuutusmaksujen periminen ulkomaiselta juridiselta henkilöltä on tuottanut vaikeuksia. Kaksinkertainen vakuuttaminen saattaa myös johtaa kaksinkertaisiin etuuksiin. Lisäksi työeläkelakien soveltamisalan piiriin ovat tulleet sellaiset kohdemaasta tai muualta ulkomailta palkatut suomalaiset työntekijät, jotka vakituisesti asuvat muualla kuin Suomessa.\nMyös ulkomailla työskentelevien eläkepalkan määräytyminen työskentelyn ajalta on aiheuttanut ongelmia. Ulkomailla tehdyn työn vastikkeena saadun palkan erottaminen kulukorvauksista on tuottanut käytännössä sekaannusta. Tämän lisäksi vaikeuksia on tuottanut ulkomaan valuutassa maksettavan palkan perusteella määrättävä eläkepalkka. Eläketurvakeskuksen ohjeen mukaan ulkomaan valuutassa maksetut palkat muutetaan eläkelaitokselle ilmoitettaessa Suomen rahan määräisiksi ansaintavuoden keskiostokurssin mukaan. Tämä ei kuitenkaan ratkaise eläkepalkkaan liittyviä ongelmia kaikissa tilanteissa.\nTapaturmavakuutuslainsäädännön soveltamisala on muotoutunut työeläkelakeja suppeammaksi. Tätä on toisaalta perusteltu vaikeuksilla periä tapaturmavakuutusmaksuja ulkomaiselta oikeushenkilöltä sekä kaksinkertaisella vakuuttamisvelvollisuudella. Toisaalta työnantajalla on ollut mahdollisuus vakuuttaa työntekijänsä vapaaehtoisesti tapaturmavakuutuslain mukaan. Myös ongelmat vuosityöansion arvioimisessa ovat olleet samantapaiset kuin eläkelakien osalta ja soveltamiskäytännössä on ollut horjuvuutta. Tapaturmavakuutuslain vuosityöansiota koskevia säännöksiä uudistettiin vuoden 1993 alusta voimaan tulleella lailla (1642/92), jonka mukaan vuosityöansio lasketaan vakiintuneen ansiotason perusteella. Lakiin otettiin myös säännökset päivärahan maksamisesta työsuhteesta saadun sairausajan palkan määräisenä neljän viikon ajalta työkyvyttömyyden alkamisesta. Tämän jälkeiseltä ajalta päiväraha määräytyy vuosityöansion perusteella.\nEsityksessä ehdotetaan, että työeläketurva olisi järjestettävä ulkomaille lähetetylle työntekijälle pääsääntöisesti aina kahden vuoden ajaksi. Edellytyksenä on, että työsuhde lähettävän työnantajan ja ulkomaille lähetetyn työntekijän välillä on voimassa. Vakuuttaminen edellyttäisi, että työntekijä on Suomesta lähetetty. Työntekijän kansalaisuudella ei enää olisi merkitystä. Sen jälkeen kun ulkomaan työn alkamisesta on kulunut kaksi vuotta, eläketurvakeskus voi vapauttaa työnantajan vakuuttamisvelvollisuudesta. Tällöin työnantajan tulee kuitenkin osoittaa, että työntekijän eläketurva on järjestetty TEL:n vähimmäisehtojen mukaista eläketurvaa vastaavalla tavalla joko ulkomailla tai vapaaehtoisella vakuutuksella Suomessa. Työnantaja voisi järjestää TEL:n mukaisen eläketurvan työntekijälleen myös vapaaehtoisesti niissä tilanteissa, joissa työntekijä ei ole pakollisen työeläketurvan piirissä. Vapaaehtoinen vakuuttaminen olisi mahdollista esimerkiksi tapauksissa, joissa työsuhde suomalaiseen työnantajaan päättyy ulkomaan työskentelyn vielä jatkuessa.\nEläkepalkkana käytettäisiin sitä palkkaa, mikä vastaavasta työstä Suomessa olisi maksettu. Mainitun kahden vuoden ajan jälkeen työnantajan järjestettyä lain vähimmäisehtojen mukaisen eläketurvan ulkomaantyön ajaksi vakuutetun eläkepalkka mitoitettaisiin siten, että siinä voitaisiin ottaa huomioon ulkomailla voimassa oleva pakollinen eläketurva. Lisäksi ehdotetaan, että samalla tavoin kuin työskentelyn tapahtuessa Suomessa työntekijän eläketurva taattaisiin, vaikka työnantaja olisikin laiminlyönyt vakuuttamisvelvollisuutensa. Lakiin otettaisiin myös säännökset sen varalta, että työntekijä ei ylivoimaisen esteen vuoksi saisi eläkettä ulkomailta. Myös LEL:iin ja TaEL:iin ehdotetaan otettaviksi vastaavat säännökset ulkomaantyön ajalta karttuvasta eläketurvasta.\nTyöeläketurvan mukaisesti tapaturmavakuutusjärjestelmää ehdotetaan muutettavaksi siten, että tapaturmavakuutusturva ja työeläketurva olisivat soveltamisalaltaan mahdollisimman yhtäpitävät. Tapaturmavakuutusturva koskisi Suomesta tilapäisesti ulkomaille lähetettyä työntekijää pakollisena myös silloin, kun työntekijä lähetetään emo- tai tytäryritykseen työhön. Tapaturmavakuutuksen tekninen toteuttamistapa eroaa työeläkevakuutuksesta. Tapaturmavakuutusta varten ei rekisteröidä työsuhteita eikä myöskään työansioita. Tämän vuoksi työeläkkeisiin ehdotettu kahden vuoden sääntö ei ole toimiva. Tapaturmavakuutuksen osalta ehdotuksen lähtökohtana on, että tapaturmavakuutusturva jatkuisi pakollisena sinä aikana, jona työsuhde suomalaiseen työnantajaan on voimassa ja jona työskentely ulkomailla on luonteeltaan tilapäistä. Tältä osin nykyistä soveltamiskäytäntöä ei ehdoteta muutettavaksi. Ulkomaantyön jatkuttua kaksi vuotta työnantajalla olisi mahdollisuus hakea vakuutuksen päättämistä edellyttäen, että työntekijän työskentely on muuttunut vakinaiseksi. Ratkaisu on tehtävä kussakin yksittäistapauksessa erikseen. Päätös on annettava tiedoksi myös työntekijälle. Vaikka pakollisen vakuuttamisen edellytykset eivät enää täyttyisi, työnantaja voisi järjestää tapaturmavakuutusturvan työntekijälleen vapaaehtoisesti siten, että etuuksiin sovelletaan tapaturmavakuutuslain säännöksiä. Vuosityöansiota määrättäessä lähtökohtana on, että vuosityöansio määräytyisi voimassa olevan lainsäädännön mukaan. Vapaaehtoista vakuutusta otettaessa vuosityöansiosta olisi sovittava vakuutussopimuksessa erikseen.\nEhdotetuilla muutoksilla ei ole välittömiä valtiontaloudellisia vaikutuksia. Eläkepalkan määräytymistavan muutos merkitsisi sitä, että eläkepalkka yleisemmin laskisi kuin nousisi. Tältä osin kustannussäästö työeläkejärjestelmässä olisi kuitenkin vähäinen, arviolta vuonna 2000 noin 10 miljoonaa markkaa ilmaistuna vuoden 1993 indeksitasossa. Tapaturmavakuutusjärjestelmän osalta ehdotettu uudistus lisää jonkin verran järjestelmän toimintakustannuksia. Koska kaksinkertainen vakuuttaminen vähenisi, uudistus vähentää jonkin verran välillisiä työvoimakustannuksia.\nEsitys on valmisteltu sosiaali- ja terveysministeriössä yhteistyössä eläketurvakeskuksen, Tapaturmavakuutuslaitosten Liiton ja työmarkkinajärjestöjen kanssa.\nEduskunnalle annetaan erikseen hallituksen esitys asumiseen perustuvan sosiaaliturvalainsäädännön soveltamisesta. Mainittu esitys yhdessä tämän esityksen kanssa merkitsisi ulkomaille lähtevään työntekijään sovellettavan lainsäädännön yhtenäistämistä.\nSosiaaliturvasopimuksella yhteensovitetaan kahden tai useamman valtion sosiaaliturvajärjestelmät siten, että henkilön muuttaessa tai siirtyessä tilapäisesti maasta toiseen hän kuuluu koko ajan jomman kumman maan sosiaaliturvan piiriin eikä kuitenkaan ole kaksinkertaisesti vakuutettu. Suomen tekemissä sopimuksissa lähtökohtana on, että sosiaaliturvan järjestäminen määräytyy asumisen perusteella, jos kysymyksessä oleva sosiaaliturvan ala ei liity työsuhteeseen. Jos turvan järjestäminen perustuu työsuhteeseen, noudatetaan sen sopimusvaltion lainsäädäntöä, jossa henkilö työskentelee. Poikkeuksen muodostavat työntekijän asuinmaasta olevan työnantajan tilapäisesti tai lyhyeksi ajaksi toiseen sopimusvaltioon työskentelemään lähettämät työntekijät. Nämä kuuluvat edelleen lähettäjämaan vakuutukseen. Myös asianomaisten valtioiden viranomaisten tekemän sopimuksen perusteella työntekijä edelleen voi kuulua lähtömaansa vakuutukseen. Sosiaaliturvasopimusten määräyksiä sovelletaan aina ensisijaisesti sopimuksen piiriin kuuluviin henkilöihin. Tältä osin nyt annettava hallituksen esitys ei tuo muutosta nykyiseen tilanteeseen. Ehdotuksen mukaan olisi kuitenkin mahdollista, että työeläkevakuutus pysyisi vapaaehtoisena edelleen kokonaan tai osittaisena voimassa Suomessa, vaikka sosiaaliturvasopimuksen lainvalintaa koskevien määräysten mukaan työntekijä on vakuutettava työskentelyvaltiossa.\nETA-sopimuksen liitteeseen VI otetun asetuksen 1408/71/ETY ja sen täytäntöönpanosta annetun asetuksen 574/72 säännökset vastaavat luonteeltaan monenvälistä sosiaaliturvasopimusta. Asetus 1408/71 sisältää sosiaaliturvasopimusten tapaan sovellettavaa lainsäädäntöä koskevat säännökset, joiden perusteella ratkaistaan, minkä valtion sosiaaliturvalainsäädäntöä työntekijään sovelletaan. Asetuksen mukaan työntekijään voidaan soveltaa yleensä vain yhden valtion, toimivaltaisen valtion, lainsäädäntöä. Toimivaltainen valtio määräytyy yleensä sen mukaan, missä valtiossa työntekijä tekee työtä. Tämän lisäksi asetuksessa on säännökset lähetetyistä työntekijöistä sekä eräistä muista työntekijäryhmistä ja heihin sovellettavasta lainsäädännöstä. Samaan tapaan kuin sosiaaliturvasopimuksissakin asetus antaa viranomaisille mahdollisuuden sopimuksella poiketa asetuksen lainvalintaa koskevista säännöksistä.\nEsityksen lähtökohtana on, että ETA-sopimuksen kattamiin henkilöihin sovelletaan aina ensisijaisesti ETA-sopimukseen sisältyvää lainsäädäntöä sosiaaliturvajärjestelmien koordinoinnista. Eläketurvan osalta asetus mahdollistaa sen, että työntekijä voi edelleen kuulua myös toisen valtion eläkejärjestelmän piiriin, vaikka hän lainvalintasäännösten perusteella on muun valtion lainsäädännön alainen. Vakuutuksen jatkaminen on tällöin vapaaehtoista ja sen perusteella määräytyvästä eläkkeestä säädetään erikseen. Tapaturma- ja ammattitautivakuutuksen osalta tällaista mahdollisuutta asetuksen mukaan ei ole. Jos tällainen vakuutus on vapaaehtoisesti järjestetty, jää se kokonaan asetuksen koordinaatiosäännösten ulkopuolelle. Tällöin työntekijälle voi syntyä tapaturman sattuessa oikeus kaksinkertaisiin etuuksiin. Kaksinkertainen vakuutusmaksuvelvollisuus rajoittanee kuitenkin vapaaehtoisten vakuutusten ottamista.\n1 c §. TEL:iin ehdotetaan lisättäväksi uusi 1 c § lain soveltamisesta ulkomaille työhön lähtevään työntekijään.\nPykälän 1 momentin mukaan lakia sovellettaisiin sellaiseen työntekijään, joka lähetetään Suomesta ulkomaille tekemään työtä suomalaiselle työnantajalle tai suomalaisen yrityksen kanssa samaan taloudelliseen kokonaisuuteen kuuluvassa ulkomaisessa emo- tai tytäryrityksessä. Säännöstä sovelletaan myös suoraan ulkomaantyötä varten Suomesta palkattuun työntekijään. Momentti ei koskisi työskentelyä ETA- sopimusmaassa eikä maassa, jonka kanssa Suomella on sosiaaliturvasopimus. Näissä tilanteissa TEL:n soveltaminen ja vakuuttamisvelvollisuus määräytyvät kysymyksessä olevan sopimuksen lainvalintaa koskevien säännösten tai määräysten mukaan.\nTEL:n soveltaminen ja työnantajan vakuuttamisvelvollisuus koskisivat vain niitä tilanteita, joissa työsuhde lähettävän työnantajan ja lähetetyn työntekijän välillä jatkuu sopimuksen perusteella koko lähettämisen ajan. On mahdollista, että työntekijä sopii tarkemmin työn sisällöstä sen ulkomaisen yrityksen kanssa, johon hän menee työhön. Myös tällaisissa tapauksissa työ tehdään lähettävän työnantajan lukuun. Lähettävän työnantajan kanssa tehty työsopimus on tällöin se varsinainen työsopimus, jonka perusteella työntekijä on lähetetty ulkomaille ja jonka perusteella työnantajalla on mahdollisuus käyttää direktio-oikeuttaan työntekijään nähden.\nVakuuttamisvelvollisuus on siten näissä tapauksissa TEL:n 1 §:n mukaisesti lähettävällä työnantajalla. Vakuuttamisvelvollisuus voi koskea myös niitä tilanteita, joissa myös ulkomainen yritys on vakuuttamisvelvollinen kotimaassaan. Kahden vuoden kuluttua lähettävä työnantaja voidaan jäljempänä 2 momentin kohdalla selostetuin edellytyksin vapauttaa vakuuttamisvelvollisuudesta.\nTyöntekijän siirtyessä ulkomailla asemapaikasta toiseen joko lähettävän työnantajan palveluksessa tai lähettävän työnantajan kanssa samaan konserniin kuuluvaan toiseen emo- tai tytäryritykseen lain soveltamisedellytykset täyttyvät, vaikka työntekijä ei olisikaan välillä palannut Suomeen. Merkitystä ei ole sillä, että työntekijä tässä yhteydessä vaihtaa myös asemamaata. Edellytyksenä kuitenkin on, että työsopimussuhde lähettävän työnantajan ja lähetetyn työntekijän välillä on edelleen voimassa.\nTEL:n soveltamisala muodostuisi nykyisin noudatettua käytäntöä laajemmaksi. Vakuuttamisvelvollisuus koskisi myös tilanteita, joissa työntekijä lähetetään Suomessa olevasta tytäryrityksestä samaan konserniin kuuluvaan ulkomaiseen tytäryritykseen. Enää ei nykyisen käytännön mukaisesti edellytettäisi, että työntekijä on Suomen kansalainen tai että hänellä on Suomessa pysyvä kotipaikka. Työeläketurvan piiriin kuulumiseksi riittäisi, että työntekijä on palkattu Suomesta. Lain soveltamisala olisi toisaalta nykyiseen käytäntöön verrattuna suppeampi siinä mielessä, että niin sanottu paikalta palkattu Suomen kansalainen ei enää kuuluisi pakollisen työeläketurvan piiriin. Tämä on työeläkelainsäädännön alueellisen ulottuvuuden selkiyttämisen kannalta perusteltua. Toisaalta myös Suomesta muuhun valtioon tilapäisesti työhön lähetetyn työntekijän siteet Suomeen, oli tämä Suomen kansalainen tai ei, ovat yleensä kiinteämmät kuin ulkomailla jo asuvan tai siellä pitempään oleskelleen henkilön, joka sieltä palkataan suomalaisen yrityksen palvelukseen.\nJos työskentely ulkomailla jatkuu yli kaksi vuotta, eläketurvakeskus voi ehdotetun 2 momentin mukaan vapauttaa työnantajan vakuuttamisvelvollisuudesta. Myöskään tämä momentti ei tule sovellettavaksi, jos työskentely tapahtuu ETA-sopimusmaassa tai maassa, jonka kanssa Suomella on sosiaaliturvasopimus. Edellytyksenä vapautuksen myöntämiselle on, että työnantaja järjestää työntekijän eläketurvan muulla tavoin joko ulkomailla tai vapaaehtoisesti Suomessa siten, että se vastaa TEL:n vähimmäisehtojen mukaista eläketurvaa. Vapautusta koskevasta päätöksestä on annettava tieto myös työntekijälle. Vapautus on mahdollista myöntää takautuvasti aikaisintaan sen kalenterivuoden alusta, jona sitä on haettu. Jos vapautusta vakuuttamisvelvollisuudesta ei ole haettu tai eläketurvakeskus ei vapautusta myönnä, työnantajan TEL:n 1 §:n mukainen vakuuttamisvelvollisuus säilyy ennallaan.\nEhdotuksen mukaan vapautus vakuuttamisvelvollisuudesta myönnettäisiin ryhmäkohtaisena siten, että vapauttamispäätös koskisi kaikkia työnantajan palveluksessa olevia samat ehdot täyttäviä työntekijöitä. Näin pyritään turvaamaan se, ettei esimerkiksi samassa työkohteessa olevia ja samaa työtä tekeviä työntekijöitä kohdella eläketurvan osalta perusteettomasti eri tavoin. Myös hallinnollisista syistä on tarkoituksenmukaista, että samaa työnantajaa koskevat vapautusasiat käsitellään yhtenä kokonaisuutena. Vakuutusteknisesti menettely vastaa TEL:n 11 §:n mukaisten lisäetujen rekisteröinnissä noudatettavaa käytäntöä. Sen jälkeen kun työntekijä on ollut kaksi vuotta ulkomaantyössä, työnantaja voi työntekijäryhmää koskevan voimassa olevan eläketurvakeskuksen vapautuspäätöksen perusteella siirtää työntekijän ryhmälle otettuun muuhun vakuutukseen.\nEhdotetun uuden 3 momentin mukaan työnantaja voi järjestää TEL:n mukaisen eläketurvan työntekijälle, joka on lähetetty työskentelemään lähettävänä työnantajana toimivan yrityksen kanssa samaan konserniin kuuluvaan ulkomaiseen emo- tai tytäryritykseen taikka yritykseen, jossa työnantajalla on määräämisvaltaa. Säännös on soveltamisalaltaan tarkoitettu mahdollisimman joustavaksi. Vapaaehtoista vakuutusta käyttäen työnantaja voi järjestää työntekijänsä eläketurvan 1 momentissa mainitun kahden vuoden jälkeen jäljempänä selostetulla tavalla. Tarkoituksena on myös mahdollistaa TEL:n vähimmäisehtojen mukaisen vakuutuksen ottaminen vapaaehtoisesti tilanteessa, jossa se on tarkoituksenmukaista esimerkiksi sen vuoksi, että TEL:n mukaisen vakuutuksen katkeaminen merkitsisi työnantajan järjestämän lisäturvan menettämistä ja olisi tämän vuoksi epäedullista työntekijän eläketurvan kannalta. Momentin tarkoittama vapaaehtoinen vakuutus voidaan ottaa myös silloin, kun työsuhde lähettävään työnantajaan ei enää jatku, vaan työntekijä siirtyy ulkomailla työskentelyn aikana ulkomaisen työnantajan palvelukseen. Edellytyksenä on, että suomalaisella työnantajalla on määräämisvaltaa tällaisessa ulkomaisessa yhteisössä. Momenttia voitaisiin soveltaa myös tapaukseen, jossa työntekijä on ulkomailla siirtynyt työskentelemään hänet lähettäneen työnantajan palveluksesta toisen suomalaisen työnantajan palvelukseen palaamatta välillä Suomeen. Momentin säännöstä voidaan soveltaa myös ETA-sopimusmaassa tai sosiaaliturvasopimusmaassa työssä olevaan työntekijään, joka on kysymyksessä olevan sopimuksen perusteella vakuutettava työskentelyvaltiossa.\nPykälän 4 momentin mukaan ulkomaantyön perusteella toisen valtion lainsäädännön mukaan järjestetty eläketurva tai Suomessa vapaaehtoisesti järjestetty eläketurva voidaan ottaa huomioon järjestettäessä TEL:n mukaista eläketurvaa 2 momentissa tarkoitetun kahden vuoden jälkeen tai 3 momentin mukaan vapaaehtoisesti. Työnantaja voi myös tämän momentin mukaan kahden vuoden jälkeen jatkaa TEL:n mukaista pakollista eläkevakuutusta osittaisena siten, että eläkepalkkaa muutetaan. Tämä edellyttää kuitenkin, että vaihtoehtoinen muu eläketurva ja osittainen TEL:n mukainen turva yhdessä vastaavat TEL:n vähimmäisehtojen mukaista eläketurvaa. Tässä tapauksessa työnantajan ei tarvitse hakea vapautusta vakuuttamisvelvollisuudesta. Momenttia sovelletaan myös, jos työnantaja ottaa 2 momentissa tarkoitetun vaihtoehtoisen eläkejärjestelyn lisäksi työntekijälle osittaisen 3 momentin mukaisen vapaaehtoisen TEL-vakuutuksen. Työntekijän eläketurvan tason selvittäminen jää eläkelaitoksen tehtäväksi.\nPykälän 5 momentin mukaan vapaaehtoisesti vakuutettuun ulkomaantyöhön perustuva eläke laskettaisiin erikseen ikään kuin työntekijä olisi uudessa työsuhteessa. Myös sovellettaessa 4 momenttia siten, että eläkkeen perusteena olevasta työansiosta on vakuutettu vain osa, eläke laskettaisiin siltä osin erikseen. Näin vältettäisiin työsuhteesta tulevan eläkkeen kohtuuton pieneneminen sen vuoksi, että eläke lasketaan viimeisten vuosien ansioiden perusteella.\nPykälän 6 momentin mukaan sosiaali- ja terveysministeriö voi tarpeen mukaan antaa tarkempia määräyksiä tämän pykälän soveltamisesta.\nTässä pykälässä tarkoitetusta päätöksestä, vakuuttamisvelvollisuudesta vapauttamisesta ja eläketurvan muulla tavoin järjestämisestä vastaamaan TEL:n mukaista vähimmäisturvaa on annettava tieto myös työntekijälle.\n7 §. Pykälän 5 momenttiin ehdotetaan lisättäväksi säännös ulkomaantyöstä karttuvan eläketurvan perusteena olevasta työansiosta. Eläkkeen perustana oleva työansio määräytyisi sen palkan mukaan, mitä vastaavasta työstä olisi Suomessa maksettava. Säännöstä sovellettaisiin paitsi silloin, kun työntekijän eläketurva on järjestetty vapaaehtoisesti TEL:n 1 c §:ää soveltaen, myös siinä tapauksessa, että työntekijä on työssä maassa, jonka kanssa Suomella on sosiaaliturvasopimus, taikka ETA-sopimusmaassa. Työansio määräytyisi tämän pykälän mukaisesti siinäkin tapauksessa, että työntekijä on lähetettynä työntekijänä sosiaaliturvasopimusmaassa tai ETA-valtiossa kuuluen näitä koskevien sopimusten perusteella Suomen työeläkejärjestelmän piiriin.\nUlkomaantyöstä työntekijälle maksettavalla todellisella palkalla mahdollisine lisineen tai erilaisine etuineen ei siten olisi merkitystä eläkkeen perusteena olevan työansion kannalta. Näin eläkkeen määrä ei riippuisi siitä, lähetetäänkö työntekijä maahan, jossa työntekijän palkka asuin- tai elinkustannusten taikka verotuksen johdosta työsopimuksessa määritellään korkeammaksi tai vastaavasti alhaisemmaksi kuin mitä vastaavasta työstä Suomessa maksettaisiin. Suomen palkkatason valitseminen lähtökohdaksi takaa työntekijälle Suomen tasoa vastaavan tasaisen eläkekertymän myös ulkomailla tapahtuvien työskentelyjaksojen ajalta.\nVastaavasta työstä maksettavalla palkalla tarkoitettaisiin sitä palkkaa, jonka henkilö saisi Suomessa tehdessään samaa tai samanlaista työtä. Tapauksissa, joissa Suomessa työsuhteessa oleva työntekijä lähetetään ulkomaille työhön, lähtökohdaksi voidaan ottaa esimerkiksi henkilön kotimaassa saama palkka. Jos ulkomailla suoritettava työ vaatii erityistaitoja tai -tietoja taikka työ on kotimaista työtä vastuullisempaa tai on muutoin sellaista, ettei se vastaa kotimaassa tehtävää työtä, otetaan nämä tekijät huomioon eläkkeen perusteena olevaa työansiota määrättäessä. Sama koskee tilanteita, joissa esimerkiksi työaika ulkomailla on olennaisesti pitempi kuin Suomessa noudatettava työaika. Koska ulkomailla suoritettavaa työtä vastaavaa työtä ei aina välttämättä ole Suomessa, eläkkeen perusteena oleva työansio joudutaan arvioimaan niin, että sen voidaan katsoa vastaavan sanottua työtä.\nEläketurvan perusteena olevan työansion määrittäminen tulisi käytännössä pyrkiä hoitamaan siten, että työnantajan ja työntekijän väliseen ulkomaantyötä koskevaan sopimukseen otetaan maininta eläkkeen perusteena olevasta työansiosta. Vaikka työsopimusta ei tarvitse tehdä kirjallisesti, kirjallinen sopimus ulkomaan työhön liittyvistä ehdoista olisi myös eläketurvan järjestämisen kannalta selkeintä. Tarkoituksena ei kuitenkaan ole, että osapuolet voisivat keskenään vapaasti sopia eläkkeen perusteena käytettävästä työansiosta. Työnantaja ilmoittaisi eläkkeen perusteena käytettävän työansion määrän eläkelaitokselle. Jos työansion määrä esimerkiksi kotimaassa tehtyjen yleiskorotusten johdosta muuttuu, työnantaja ilmoittaisi korotetun työansion eläkelaitokselle.\n11 §. Pykälän mukaan työnantaja voi järjestää työntekijälle lisäeläketurvan myös 1 c §:n tarkoittamissa tilanteissa. Lisäetujärjestely voidaan liittää myös 1 c §:n 3 momentin mukaiseen vapaaehtoiseen eläkevakuutukseen. Säännös voi tulla sovellettavaksi esimerkiksi, kun TEL:n piiriin pakollisesti kuuluva ulkomailla työskentelevä työntekijä siirtyy ulkomaisen tytäryrityksen palvelukseen. Jos hänen eläketurvansa järjestetään jatkossa Suomessa vapaaehtoisesti uuden 1 c §:n 3 momentin mukaan, on mahdollista säilyttää myös eläkkeen määrää tai eläkeikää koskevat lisäedut.\n15 §. Pykälään lisätään viittaussäännös 1 c §:ään, jolloin työntekijän eläketurva on taattu siinäkin tapauksessa, että työnantaja on laiminlyönyt velvollisuutensa järjestää eläketurvan.\nLisäksi pykälässä ehdotetaan säädettäväksi, että työntekijän jäädessä ylivoimaisen esteen vuoksi ennalta arvaamattomasta syystä ilman 1 c §:n 2 momentissa tarkoitettua vaihtoehtoisen järjestelyn mukaista eläketurvaansa, hänen eläketurvansa määräytyisi TEL:n mukaan. Tällöin eläketurvan kustannuksista vastaisivat eläkelaitokset yhteisesti. Tarkoituksena on, että säännöstä tulkittaisiin ahtaasti. Sitä ei sovellettaisi esimerkiksi työnantajan laiminlyönnistä tai eläkkeen saamisen edellytysten puuttumisesta johtuvaan eläkkeen menetykseen. Säännöstä ei myöskään sovellettaisi, jos vaihtoehtoisen järjestelmän mukaista eläkeikää korotetaan tai työkyvyttömyysmääritelmä poikkeaa TEL:n työkyvyttömyysmääritelmästä. Säännöksen soveltamisen edellytyksenä on lisäksi, että eläketurva jää kokonaan saamatta.\n1 §. Pykälässä viitataan TEL:n 15 §:ään, jonka mukaan eläketurva voidaan myöntää, jos työntekijä ei ylivoimaisen esteen vuoksi saa eläkettä ulkomailla.\n1 a §. Lakiin otettaisiin aikaisemmin kumotun 1 a §:n tilalle uusi 1 a §, joka vastaa TEL:n 1 c §:ää. TEL:n 1 c §:n 5 momenttia vastaava säännös ei kuitenkaan ole tarpeen, koska LEL:n mukaan laskettavan eläkkeen määrään vaikuttavat kaikki LEL:n mukaiset ansiot.\n6 §. Pykälään tehdään vastaava ulkomaantyön eläkkeen perusteena olevaa työansiota koskeva lisäys kuin TEL:n 7 §:ään.\n1 a §. Pykälä vastaa sisällöltään uutta TEL:n 1 c §:ää. Lakiin ei ole tarpeen ottaa TEL:n 1 c §:n 2 momenttia vastaavaa säännöstä. Lakia sovelletaan vain työsuhteisiin, jotka on tarkoitettu jatkumaan alle vuoden ajan. Samoin kuin LEL:n osalta, lakiin ei ole tarpeellista ottaa TEL:n 1 c §:n 5 momenttia vastaavaa säännöstä.\n7 §. Pykälään ehdotetaan otettavaksi vastaava ulkomaantyön eläkkeen perusteena olevaa työansiota koskeva lisäys kuin TEL:n 7 §:ään.\n1 a §. Tapaturmavakuutuslain mukainen vakuuttamisvelvollisuus määräytyisi ehdotuksen mukaan samojen periaatteiden mukaan kuin työeläkelainsäädäntöön on ehdotettu. Pykälän mukaan tapaturmavakuutuslakia sovellettaisiin sellaiseen työntekijään, jonka suomalainen työnantaja on lähettänyt Suomesta ulkomaille suorittamaan työtä samalle työnantajalle tai suomalaisen yrityksen kanssa samaan taloudelliseen kokonaisuuteen kuuluvassa emo- tai tytäryrityksessä.\nJotta työntekijän voidaan katsoa kuuluvan Suomen tapaturmavakuutuslainsäädännön piiriin, edellytetään, että työntekijä on lähetetty Suomesta. Säännöstä sovelletaan myös suoraan ulkomaan työtä varten palkattuun työntekijään. Työn tulee myös olla luonteeltaan tilapäistä. Mikäli työntekijä siirtyy pysyvästi ulkomaille, työnantajalla on mahdollisuus vakuuttaa hänet vapaaehtoisesti ehdotetun uuden 57 §:n 4 momentin mukaisesti.\nSuomalaisena työnantajana pidetään sellaista työnantajaa, joka on tapaturmavakuutuslain mukaan vakuuttamisvelvollinen. Vakuuttamisvelvollisuus on näissä tapauksissa sillä työnantajalla, jonka kanssa työntekijä on tehnyt työsopimuksen ulkomailla tapahtuvasta työstä.\nJos työntekijä lähetetään suomalaisen yrityksen toimesta tämän yrityksen emo- tai tytäryritykseen, vakuuttamisvelvollisuus on suomalaisella yrityksellä edellyttäen, että varsinainen työsopimus on tehty suomalaisen yrityksen ja ulkomaille työhön siirtyvän työntekijän välillä. Tämä vastaa TEL:iin ehdotettua säännöstä. Tapaturmavakuutuslaissa säädetään myös muista työnantajan velvollisuuksista vakuutuksenottajana, joihin ei ole tässä yhteydessä tarkoitus puuttua.\nPykälää ei sovellettaisi työskentelyyn ETA-maassa eikä maassa, jonka kanssa Suomella on kahdenkeskinen sosiaaliturvasopimus. Näissä tilanteissa tapaturmavakuutuslain soveltaminen ja vakuuttamisvelvollisuus määräytyvät kysymyksessä olevan sopimuksen lainvalintaa koskevien säännösten tai määräysten mukaan.\nVuosityöansion osalta ei tarvita erillistä säännöstä. Nykyinen vuosityöansiota koskeva säännös mahdollistaa ulkomaantyön erityisolosuhteiden huomioon ottamisen. Kysymys on tilapäisestä ulkomailla työskentelystä. Tällöin vakiintunutta ansiotasoa selvitettäessä otetaan huomioon, ovatko ulkomaantyön ansiot olleet korkeammat tai alhaisemmat kuin kotimaassa saatavat ansiot. Edellä mainittu vuosityöansiota koskevien säännösten uudistaminen perustuu työmarkkinajärjestöjen väliseen vuonna 1985 tehtyyn sopimukseen. Vuosityöansiota määrättäessä otetaan ulkomaantyöstä saatu työansio huomioon, jos ulkomailla työskentely on jatkunut tai voidaan osoittaa, että se todennäköisesti olisi jatkunut riittävän pitkän aikaa. Jos työskentely ulkomailla ei ole tällä tavoin muodostunut vakiintuneeksi, vuosityöansio määrätään yleensä huomioon ottaen se ansiotaso, minkä vahingoittunut oli aikaisemmin Suomessa työskennellessään samalla alalla saanut tai olisi sillä työalalla Suomessa saanut.\nVuoden 1993 alusta voimaan tulleella tapaturmavakuutuslain muutoksella on päivärahan määräytyminen niin sanotun lyhyen ajan työkyvyttömyystapauksissa uudistettu. Uudistuksen mukaan päiväraha on enintään neljä viikkoa kestäneen työkyvyttömyyden ajalta pääsääntöisesti työnantajan maksaman sairausajan palkan suuruinen. Mikäli työnantaja ei ole maksanut sairausajan palkkaa, määräytyy päiväraha tapaturmaa edeltäneiden neljän viikon ansioiden perusteella. Näissä tilanteissa päivärahakorvaus määräytyy siten ulkomaantyössäkin todellisten ansioiden perusteella.\nUlkomaantyöstä maksettavan vakuutusmaksun osalta ei tarvita eri säännöksiä. Vakuutusmaksu maksetaan todellisten palkkojen perusteella. Näin vakuutusmaksu vastaisi suoritettuja korvauksia vuotta lyhyemmissä työkyvyttömyystapauksissa. Maksun määräytyminen tapahtuisi sosiaali- ja terveysministeriön päätöksin samaan tapaan kuin nykyisin.\n34 §. Pykälään otettaisiin säännös, jonka mukaan työnantaja voisi hakea vapautusta vakuuttamisvelvollisuudesta, jos työntekijän työskentely ulkomailla on muuttunut vakinaiseksi. Vakuuttamisvelvollisuuden lakkaaminen koskisi aikaa, jonka työskentely ulkomailla on jatkunut yhdenjaksoisena yli kaksi vuotta. Ehdotuksen mukaan päätös tulisi kuitenkin voimaan vasta lainvoimaisen päätöksen antamista seuraavan kalenterivuoden alusta. Tältä osin ehdotus poikkeaa TEL:iin ehdotetusta menettelystä. Tämä on kuitenkin tarpeen, jotta työntekijän oikeus korvaukseen on turvattu mahdollisen valituksen vireillä oloajan.\n57 §. Pykälän 1 momenttia ehdotetaan tarkistettavaksi vastaamaan ehdotetun uuden 4 momentin sanamuotoa. Muutos vastaa ilmaisultaan myös nykyistä käytäntöä. Ehdotetun 4 momentin mukaan työnantajalla on oikeus vakuuttaa vapaaehtoisesti myös sellainen ulkomaille lähetetty työntekijä, joka ei kuulu 1 a §:n mukaan pakollisen vakuutuksen piiriin. Vapaaehtoinen vakuutus on mahdollista ottaa muun muassa niissä tapauksissa, joissa työsuhde suomalaiseen työnantajaan päättyy ja työntekijä siirtyy sellaisen ulkomaisen yrityksen palvelukseen, joka on suomalaisen yrityksen emo- tai tytäryritys taikka muu sellainen yritys, jossa suomalaisella yrityksellä on määräämisvaltaa. Säännöksen mukainen vapaaehtoinen vakuutus jäisi asetuksen 1408/71 soveltamisalan ulkopuolelle. Tämän seurauksena työntekijälle voi syntyä oikeus kaksinkertaisiin etuuksiin ja korvauksiin saman työtapaturman ja ammattitaudin perusteella.\nLait ehdotetaan tuleviksi voimaan 1 päivänä tammikuuta 1994. Tarkoituksena on, että lakeja sovellettaisiin työntekijään, joka lähetetään ulkomaille lain voimassa ollessa. Vakuuttamisvelvollisuudesta vapauttamista harkittaessa voidaan kuitenkin ottaa huomioon myös aika ennen lain voimaantuloa. Jos työntekijä, joka nyt ehdotettujen lakien mukaan ei kuulu pakollisen vakuuttamisen piiriin, on lakien voimaan tullessa vakuutettu työeläke- tai tapaturmavakuutusjärjestelmässä, vakuutusta ei lakien voimaantulon vuoksi päätetä.\nmuutetaan 8 päivänä heinäkuuta 1961 annetun työntekijäin eläkelain (395/61) 7 §:n 5 momentti, 11 §:n 1 momentti ja 15 §:n 1 momentti\nniistä 7 §:n 5 momentti sellaisena kuin se on 28 päivänä kesäkuuta 1993 annetussa laissa (559/93) ja 11 §:n 1 momentti sellaisena kuin se on muutettuna 30 päivänä joulukuuta 1982 annetussa laissa (1059/82), sekä\nJos työnantaja eläkevakuutusta tai eläkesäätiötä käyttäen järjestää tämän lain mukaiset vähimmäisehdot täyttävän eläketurvan sellaisille työntekijöille, jotka työsuhteen lyhytaikaisuuden vuoksi tai muutoin 1 §:n tai 1 c §:n 1 momentin mukaan eivät ole tämän lain alaisia tai järjestää eläketurvan vapaaehtoisesti 1 c §:n 3 momentin nojalla taikka järjestää muutoin paremman eläketurvan kuin edellä 4―9 §:ssä säädetään tai sisällyttää järjestämäänsä eläketurvaan hautausavustuksen tai muun sellaisen edun suorittamisen, jota ei edellytetä vähimmäisehdoissa, on hänellä oikeus niillä ehdoilla, jotka sosiaali- ja terveysministeriö määrää, saattaa tällainen eläkejärjestelmänsä tämän lain alaiseksi rekisteröimällä se eläketurvakeskuksessa, minkä jälkeen sen kohdalla noudatetaan soveltuvin osin tämän lain säännöksiä. Jos työntekijälle, joka kuuluu työnantajan järjestämän tässä momentissa tarkoitetun eläketurvan piiriin, myönnetään rintamaveteraanien varhaiseläkkeestä annetun lain (13/82) mukainen eläke, eläkejärjestelystä tuleva eläkkeen määrän lisäys tai muu etu liitetään varhaiseläkkeeseen ehtojen mukaisesti.\nJos työnantaja on laiminlyönyt hänelle 1 §:ssä, 1 c §:n 1 momentissa, 2 ja 3 §:ssä säädetyn velvollisuutensa järjestää eläketurva työntekijöilleen, eläketurvakeskuksen on kehotettava työnantajaa korjaamaan laiminlyöntinsä ja perittävä tältä hyvikkeenä enintään kaksinkertaisena se määrä, jonka työnantaja olisi eläketurvakeskuksen arvion mukaan joutunut laiminlyönnin ajalta suorittamaan eläkevakuutusmaksuina. Jollei työnantaja eläketurvakeskuksen kehoituksesta huolimatta sen asettamassa määräajassa korjaa laiminlyöntiään, eläketurvakeskus ottaa vakuutuksen työnantajan kustannuksella. Ne edut, jotka työntekijöiltä ovat jääneet saamatta laiminlyönnin takia, eläketurvakeskus kustantaa määräämänsä eläkelaitoksen välityksellä.\nmuutetaan 9 päivänä helmikuuta 1962 annetun lyhytaikaisissa työsuhteissa olevien työntekijäin eläkelain (134/62) 1 §:n 1 momentti ja 6 §,\nnäistä 1 §:n 1 momentti sellaisena kuin se on 28 päivänä kesäkuuta 1993 annetussa laissa (560/93), sekä\nlisätään lakiin siitä 8 päivänä heinäkuuta 1992 annetulla lailla (629/92) kumotun 1 a §:n tilalle uusi 1 a § seuraavasti:\nTyöntekijälle, joka sen vuoden jälkeen, jona hän on täyttänyt 13 vuotta, työskentelee metsätyössä, uittotyössä, maatila- ja puutarhatalouden eri töissä, maa-, vesi- ja talonrakennustyössä, maanparannustyössä, turveteollisuustyössä, satamatyössä tai kotimaanliikenteen aluksessa taikka, sikäli kuin asetuksella säädetään, muulla sellaisella alalla, jolle lyhytaikaiset työsuhteet ovat luonteenomaisia, on työnantajan kustannettava eläketurva vanhuuden ja työkyvyttömyyden varalta sekä tällaisen työntekijän omaisille perhe-eläketurva tämän lain mukaan. Työntekijä on velvollinen osallistumaan tämän lain mukaisen eläketurvan kustantamiseen siten kuin 10 c §:ssä säädetään. Jos tässä laissa ei toisin säädetä, on soveltuvin osin muutoin voimassa, mitä työntekijäin eläkelain (395/61) 3 §:n 2―4 momentissa, 4 §:n 1, 3 ja 5 momentissa, 4 a―4 d ja 4 f ― 4 n §:ssä, 5 §:n 6 momentissa, 5 c, 7 a―7 c, 8, 8 a―8 g, 9, 9 a, 10, 10 a ja 12 §:ssä, 13 §:n 3 ja 4 momentissa sekä 14:ssä, 15 §:n 2 momentissa, 15 a, 15 b, 16, 17, 17 a, 18, 19 a―19 d, 20―21 b, 22 ja 23 §:ssä säädetään.\nJos työnantaja osoittaa eläketurvan olevan 1 momentissa tarkoitettujen työntekijäin ryhmälle järjestetty muulla tavoin siten, että sen voidaan kokonaisuutena katsoa vastaavan tämän lain mukaista eläketurvaa, eläketurvakeskus voi hakemuksesta vapauttaa työnantajan velvollisuudesta vakuuttaa sanottuun ryhmään kuuluvat työntekijät siltä ajalta, jonka työsuhde ulkomailla on jatkunut yli kaksi vuotta. Vapautus myönnetään aikaisintaan sen kuukauden alusta, jona sitä on haettu.\nSuomalainen työnantaja voi järjestää tämän lain mukaisen eläketurvan sellaiselle ulkomaille lähetetylle työntekijälle, joka muussa kuin 1 momentissa tarkoitetussa tapauksessa työskentelee työnantajan kanssa samaan taloudelliseen kokonaisuuteen kuuluvan emo- taikka tytäryrityksen palveluksessa tai muussa yrityksessä, jossa työnantajalla on määräämisvaltaa.\nPalkka, josta vakuutusmaksu on suoritettava, määräytyy samojen perusteiden mukaan, joita sovelletaan veron ennakkoa pidätettäessä. Sosiaali- ja terveysministeriöllä on kuitenkin valta erityisestä syystä määrätä, että jollakin työalalla voidaan soveltaa muitakin määräämisperusteita. Järjestettäessä eläketurvaa ulkomaantyöstä palkkana pidetään kuitenkin sitä työansiota, mitä vastaavasta työstä Suomessa olisi maksettava tai, työansiota, jonka muutoin voidaan katsoa vastaavan sanottua työtä.\nTätä lakia sovelletaan työntekijään, joka on lähetetty ulkomaille lain tultua voimaan. Lain 1 a §:n 2 momentin mukainen vapautus voi kuitenkin koskea työntekijää, joka on lähetetty ulkomaille ennen lain voimaantuloa. Tällöin otetaan huomioon myös lain voimaantuloa edeltävä aika sanotussa momentissa säädettyä kahden vuoden aikaa laskettaessa.\nSen estämättä, mitä tässä laissa säädetään, ennen lain voimaantuloa alkaneen työsuhteen perusteella järjestetty eläketurva jatkuu ilman eri päätöstä lain tultua voimaan.\nmuutetaan 20 päivänä elokuuta 1948 annetun tapaturmavakuutuslain (608/48) 34 § ja 57 §:n 1 ja 4 momentti\nlisätään lakiin uusi 1 a § ja 57 §:ään uusi 4 momentti, jolloin nykyinen 4 momentti siirtyy 5 momentiksi, seuraavasti:\nEdellä 1―4 momentissa tarkoitetut vakuutukset on katsottava tämän lain mukaisiksi vakuutuksiksi. Sen lisäksi 2 ja 3 momentissa tarkoitetuista vakuutuksista on soveltuvin osin voimassa, mitä 8 §:ssä tarkoitetusta vakuutuksesta tässä laissa säädetään. Edellä 3 momentissa tarkoitetun vakuutuksen perusteella suoritettavasta korvauksesta ei vakuutuslaitoksella kuitenkaan ole 61 §:ssä tarkoitettua takaisinsaantioikeutta liikennevakuutuksesta eikä sanottua korvausta myöskään ole otettava huomioon saman tapaturman johdosta korvausta liikennevakuutuslain nojalla määrättäessä.


peace-of-mind | Fambit Blog\nPosts Tagged ‘peace-of-mind’\nPaikanna perheesi iPhonella – älä huolehdi turhaan\nViime kesänä avattu suomalainen verkkopalvelu Perhetutka.com toi paikannuksen turvalliseen perhekäyttöön. Paikannus perustuu matkapuhelimen paikkatietoon ja perhepiirissä kaikki suomalaiset puhelimet voidaan paikantaa.\nPalvelun kehittäjä Fambit Oy on nyt julkaissut Perhetutkasta mobiiliapplikaation iPhone ja iPad laitteisiin. Kerran paikannusluvan saatuaan näiden laitteiden käyttäjä voi nyt todella helposti ja nopeasti tarkistaa lapsensa tai muistihäiriöisen vanhempansa paikan kartalta, vaikkapa silloin jos puhelimeen ei vastata.\nPerhetutkan voi hankkia käyttöönsä puhelimesta vain päiväksi kerrallaan, silloin kun sitä tarvitsee. Käyttöönotto on tehtävä etukäteen ja testipaikannus on ilmainen. Applikaatiota voivat käyttää lisämaksutta ne käyttäjät, joilla on jo kuukausitilaus Perhetutka.com:issa.\nPerhetutka tuo mielenrauhaa perhe-elämään. Työpaikalla oleva äiti tai isä voi esimerkiksi nopeasti tarkistaa soittamatta onko pieni koululainen tullut suoraan koulusta kotiin. Palvelu sopii myös ikääntyneiden hoivakäyttöön: palvelu näyttää kartalla, onko perheen iäkäs mummi turvallisessa paikassa.\nPerhetutkan paikannustekniikka käyttää matkapuhelinverkosta saatavaa tukiaseman paikkatietoa. Etuna verkkopaikannuksessa on se, että se toimii kaikilla matkapuhelimilla ja käyttöönotto on helppoa. Perhetutka toimii myös edullisissa puhelinmalleissa, joita usein on käytössä pienemmillä lapsilla ja isovanhemmilla. Paikannettavaan puhelimeen ei tarvitse asentaa mitään uutta ohjelmaa eikä laitteen asetuksia tarvitse muuttaa.\nPerhetutka ei seuraa paikannettavan puhelimen paikkaa jatkuvasti, vaan sitä käytetään silloin kun paikantajasta tuntuu tarpeelliselta tarkistaa onko kaikki hyvin.\nTags:family, familyfinder, kidfinder, location, peace-of-mind, perhetutka


76 m² Velhontie 5 E, 48350 Kotka Kerrostalo 3h myynnissä - Oikotie 16008538\nMyytävät asunnot Kotka Karhuvuori Velhontie 5 E, 48350 Kotka\n39 000 €76 m²\nVelhontie 5 E, Karhuvuori, Kotka3h,k,kph,wc,vh,parv\nTyylillä remontoitu läpitalon huoneisto. Ensimmäinen kerros, lasitettu parveke.\nVelhontie 5 E, 48350 Kotka\nJääkaappi, pakastekaappi, induktioliesi 2015, liesituuletin, astianpesukone, kaapistot, Vitriini. Keittiö uusittu vuonna 2009. Täyspuutasot. Koneet vuodelta 2009, liesi uusittu vuonna 2015.\nKylpyhuone, erillinen wc, suihkuseinä, peilikaappi, allaskaappi, pesukoneliitäntä. Kylpyhuone remontoitu vuonna 2010.\nUlko ovet 1994,sokkelin vesieristys 1994, julkisivujen peruskorjaus 1995,porrashuonemaalaus 2000, Peltikattojen maaalaus 2001. Sadekatokset F-,G-ja H-portaiden sisäänkäyntien ylle -01 Kaukolämpöpaketin uusiminen 2002, autopistorasiat 2002 Kuivaushuoneen laitteet 2003, grillikatos 2004 Parvekkeiden petonikaiteiden kuntotutkimus 2006 Lukitusjärjestelmä 2007, parvekekatot ja räystäskourut-10 Kuntokartoitus 2010. Katon kunnostus ja yläpohjan lämmöneristys 2012.Ikkunat ja parvekeovet 2013.Salaojat,sadevesiviemärit, perusmuurilevyt 2016, pihavalaistus 2018, Ilmanvaihtohormien puhdistus 2019, kuntoarvion uusiminen 2020. Asunnon remontit:\n30 834,62 €\n513,16 € / m2\nSeinät tapetoidut ja maalatut, lattialla parketti (punäpyökki)


Ulkomaalaistaustaiset miehet kävivät bussinkuljettajien kimppuun kesken ajon Uuraisilla ja Loimaalla, terrorismin mahdollisuutta ei ole poissuljettu – "Matkustamosta kuului riitelyn tapaista kovaa ääntä"\nKeskusrikospoliisi (KRP) tutkii kahta tapahtumaa, joissa pitkän matkan linja-auton matkustajien epäillään hyökänneen kuljettajan kimppuun tarkoituksenaan suistaa bussi ulos tieltä. Toinen tapaus sattui Uuraisilla tiistain ja keskiviikon välisenä yönä ja toinen tapaus Loimaalla tiistaina iltapäivällä. KRP tutkii asiaa muun muassa epäiltynä liikennetuhotyön yrityksenä ja epäiltynä lievänä pahoinpitelynä. Tutkinta on alkuvaiheessa. Tutkinnanjohtaja, rikoskomisario Sanna Springare sanoo, että rikosnimikkeet voivat vielä muuttua. Uuraisten tapauksen epäilty on eri kuin Loimaalla sattuneen tapauksen. Poliisilla ei toistaiseksi ole sellaista tietoa, että epäillyillä olisi tekemistä toistensa kanssa. Poliisin tietoon ei ole tullut sellaisia viitteitä, että tapauksiin liittyisi terrorismia, mutta sitä ei ole suljettu pois. Keskusrikospoliisi tutkii asiaa siksi, että tapaus on kaiken kaikkiaan jakautunut maantieteellisesti niin laajalle alueelle. MTV Uutisten tietojen mukaan molemmissa bussihyökkäyksissä epäiltynä on kielteisen päätöksen saanut turvapaikanhakija. Tutkinnanjohtaja Springare on kertonu, että epäillyt tekijät eivät ole Suomen kansalaisia. Koiviston auton bussissa Toinen tapaus sattui Koiviston Auton bussissa Uuraisilla Keski-Suomessa tiistain ja keskiviikon välisenä yönä kello yhden maissa. Kyseessä oli Oulun ja Helsingin väliä liikennöivä pikavuoro Helsingistä Ouluun. –Kyseessä on vakava vaaratilanne, jossa on kesken ajon tartuttu kuskia ranteesta ilmeisesti tarkoituksena vaikuttaa linja-auton ohjaukseen. Olemme keränneet tiedot tapahtuneesta ja keskustelleet kuljettajan kanssa tapahtuneesta. Kuljettaja on suhtautunut asiaan olosuhteisiin nähden rauhallisesti. Hän on kokenut kuljettaja, kertoo Koiviston Auton toimitusjohtaja Mikko Markkula. Hänen mukaansa välikohtaukset ovat pitkän matkan liikenteessä hyvin poikkeuksellisia. –Meillä on paljon suurten kaupunkien paikallisliikennettä, joissa kuljettaja kohtaa huomattavasti useammin käsikähmän vaaran. Linja-autoliiton puheenjohtaja Jaakko Kyllönen ei tunne tapauksia, mutta pitää uutisia huolestuttavina. –Ei tuommoinen ole missään nimessä hyväksyttävää. Jos busseissakin alkaa esiintyä tämmöisiä ilmiöitä, joita sattuu aina silloin tällöin esimerkiksi takseissa, pitää ruveta miettimään, millaisia turvavälineitä kuljettajalla täytyy olla. Kuljettaja hiljensi vauhtia Teon motiivista Mikko Markkulalla ei ole vielä mitään tietoa. Se tiedetään, että Jyväskylästä kyytiin on noussut ulkomaalaistaustainen 30-vuotias mies. –Matkustamosta oli kuulunut kovaa ääntä, riitelyn tapaista. Kuljettaja oli reagoinut siihen jarruttamalla. Matkanopeus oli aluksi 85 kilometriä tunnissa. Kuljettaja oli reagoinut ääneen ja hiljentänyt vauhtia. Siinä vaiheessa, kun häntä tartuttiin ranteesta, nopeus oli hänen oman arvionsa mukaan 45 kilometriä tunnissa. Sen jälkeen muut matkustajat ovat ryhtyneet taltuttamaan tekijää ja painaneet hänet lattiaan. Sitten oli Markkulan mukaan soitettu poliisi. Sisä-Suomen poliisilaitoksen partio tuli paikalle varsin nopeasti. –Linja-auto oli seissyt vähän yli 50 minuuttia Uuraisilla Rannankylässä. Linja-autossa on paikannuslaitteet, jotka seuraavat reittiä ja joka hetki ajonopeutta. Ne tiedot on toimitettu poliisille. KRP tutkii asiaa muun muassa epäiltynä liikennetuhotyön yrityksenä ja epäiltynä lievänä pahoinpitelynä. Pitkän linjan busseissa ei turvaohjaamoja Muiden matkustajien tuntemuksista ei Markkulalla ole tarkempaa tietoja, kuten ei myöskään siitä, oliko mies käyttäytynyt uhkaavasti muita matkustajia kohtaan. Siitä, aletaanko tapauksen pohjalta ohjeistaa kuljettajia vastaisen varalle, Markkula ei vielä osaa sanoa. –Katsotaan, mitä kaikkea tässä ilmenee. Eri palvelualoilla, kuten junissa, takseissa ja ravintoloissa ammatti-ihmiset pystyvät ennakoimaan jonkin verran ihmisen käytöstä – siihen liittyvä koulutus saattaisi olla paikallaan. Mitään laajempaa kriisipalaveria ei Markkulan mukaa tässä vaiheessa järjestetä, mutta keskustelua jatketaan kuljettajan ja luottamushenkilöiden kanssa. Paikallisliikenteessä on kuljettajien turvallisuuden vuoksi käytössä turvaohjaamoja, mutta pitkän linjan busseissa sellaisia ei ole. Pitäisikö olla? –Tässä siitä varmasti olisi ollut apua. Korostan kuitenkin, että tapaus oli pikavuoroliikenteessä todella harvinainen. Hyvin busseilla uskaltaa ajella, mitään yleistä vaaraa ei tällä hetkellä ole. Linja-autoliiton Kyllösen mukaan kuski on aika suojaton, jos hänellä ei ole minkäänlaista turvakoppia ja pako-ovea. Hän ei kuitenkaan lämpene ajatukselle turvakopeista pitkän matkan liikenteessä. –Ne eivät toimi asiakaspalvelussa maaseutuliikenteessä ja tilausajoissa, sillä kuskin pitää pystyä olemaan kontaktissa asiakkaiden kanssa. Kyllä muita keinoja pitäisi olla. Aika vähän niitä tällä hetkellä on: kuljettajan pitää vain säilyttää malttinsa, sillä kaikki pitää ottaa kyytiin. Kyllönen huomauttaa, että kuljettajille annetaan kyllä koulutusta ja opastusta vaaratilanteiden varalle. –Tilanteet tulevat vain niin äkkiä, että aina ei pysty sanomaan, miten pitäisi toimia.


Yokohama IceGuard IG65 - Point S\nYokohaman IceGuard IG65 -rengas on erinomainen valinta turvalliseen ja suorituskykyiseen talviajoon. Rengasmalli yhdistää varman pidon ja laadukkaan suunnittelun osaksi tasapainoista ajokokemusta. Jos renkaan erinomainen käyttömukavuus, luotettavuus ja pitävyys Suomen talvisilla teillä kuulostavat hyvältä, Yokohaman IceGuard IG65 -rengas on autoosi oikea valinta.\nLöydät japanilaista laatuosaamista edustavat Yokohama -renkaat ympäri Suomea täyden palvelun Point S -rengasliikkeistä. Kun etsit rengasalan rautaista palvelua ja parhaimpia renkaita, käänny siis lähimmän Point S -liikkeen puoleen.\nYokohama IceGuard IG65:\njäisille teille kehitetty innovatiivinen nastamalli\npintakuviointi tukee vahvaa pitoa jäällä ja lumella\npolttoainetta säästävä suunnittelu\nSuomen olosuhteisiin sopivaksi testattu\nYokohama IceGuard IG65 -nastarengas on turvallinen valinta talven teille\nYokohaman IceGuard IC65 -nastarengas on luotettava rengasvalinta henkilö- ja pakettiautoihin sekä katumaastureihin, kun autoilulta etsitään tasapainotettua ja turvallista kokemusta. Rengas soveltuu erinomaisesti suorituskykyiseen ajoon niin jäisellä, lumisella kuin märällä tien pinnalla.\nRenkaiden innovatiivinen uusi nastamalli on kehitetty vastaamaan juuri pohjoisen ajo-olosuhteiden liukkaiden ja lumisten teiden haasteisiin. Nastan kovametalliosan kiinnityksessä on käytetty erityistä teknologiaa ja kuviointia, joka tuo tehostettua pitoa jäiselle tielle. Nastojen määrä renkaassa riippuu luonnollisesti halutusta renkaan koosta, ja IceGuard IG65 -renkaassa nastojen määrä vaihtelee huikean 158 – 172 kappaleen välillä. Renkaiden rivitys on myös optimoitu tasapainottamaan ajoa talviteillä.\nJapanilainen huippuluokan rengasosaaminen näkyy myös IceGuard IG65-renkaan pintakuvioinnissa ja urituksessa. Renkaan ristikkäinen kuviointi, mutkittelevat uurteet ja leveät sivusuuntaiset uurrokset tukevat turvallista ja tasapainotettua ajoa.\nRenkaan kulutuspinta on niin ikään optimoitu Suomen olosuhteisiin sopivaksi. Renkaan piidioksidi-yhdiste parantaa kumin kestävyyttä, joten IceGuard IG65 -rengas onkin myös taloudellinen valinta laadukkaaseen talviajoon. Yokohamalle tuttuun tyyliin renkaiden polttoainetaloudellisuuteen on kiinnitetty huomiota suunnittelussa, minkä ansiosta voit säästää polttoaineen kulutusta läpi ajon.\nYokohama IceGuard IG65 -rengas on testattu pohjoisen talveen sopivaksi\nPitkän historian omaavat Yokohama -renkaat edustavat japanilaisen rengasosaamisen kiistatonta kärkeä. Yokohaman renkaiden suosion taustalta löytyy pitkäjänteinen kehitys- ja testaustyö, joka tekee renkaista erinomaisia paikallisiin olosuhteisiin.\nYokohaman kaikki renkaat testataan niissä olosuhteissa, joihin ne on tarkoitettu käytettäviksi. Yritys on perustanut eri mantereille omat tuotekehityslaitokset ja testiradat, jotka vastaavat paikallisia olosuhteita. Yokohaman IceGuard IG 65 -renkaiden tavoin Suomen talven olosuhteisiin sopivat renkaat koeajetaan omalla talvitestiradalla. Näin ollen voit varmistua siitä, että saat testattua ja taattua premium-rengaslaatua järkevään hintaan.\nPuolueettomisssa talviajoa simuloivissa testeissä Yokohaman IceGuard IG65 -rengas on menestynyt kokonaissuorituskyvyltään erinomaisesti. Esimerkiksi auton kiihdytys, jarrutus ja renkaiden suorituskyky on testattu jäällä, lumella ja märällä asfaltilla. IceGuard IC65 -rengas on niittänyt kiitettävät kokonaispisteet ja saanut kiitosta etenkin lyhyestä jarrutusajasta haastavalla talvitiellä.\nPoint S jakelee laadukkaat ja kestävät Yokohama-renkaat ympäri Suomea\nYokohama IceGuard IG65 -rengas on vain pintaraapaisu Yokohaman renkaiden tasaisesta laadusta ja kestävästä suorituskyvystä.\nKun siis etsit kestäviä renkaita fiksuun hintaan, käänny lähimmän Point S -ketjun rengasliikkeen puoleen. Meiltä löydät kesän ja talven Yokohama -renkaat ympäri Suomea eri malleissa ja eri autoihin sopivina. Liikkeidemme verkosto yltää aina Helsingistä Lappiin saakka, ja edustamme Suomessa maailman suurista rengasalan ketjua.\nKunnia-asiamme on edistää liikenneturvallisuutta koko Suomessa. Kun alta löytyvät testatusti pitävät Yokohaman talviajoon testatut renkaat, voit keskittyä itse ajamisen huolettomuuteen.\nPoint S koostuu Suomessa itsenäisten yrittäjien rengasliikkeistä, joista löydät rengasalan kovimmat osaajat ja parhaat palvelut. Rengasalan suomalaisten yrittäjien yhteistyö takaa aina kilpailukykyiset hinnat. Voimme tehdä isoja yhteisostoja, jonka ansiosta renkaiden hinnat pysyvät sinulle aina järkevinä.\nCopyright 2022 © Point S Suomi


Tänä aamuna heilahti kauha — hyvästi Einonkatu 6! - Uutisvuoksi\nTänä aamuna heilahti kauha — hyvästi ...\nJulkaistu 26.4.2016 10:11\nTänä aamuna heilahti kauha — hyvästi Einonkatu 6!\nVanha Einonkatu 6 on kohta muisto vain.\nEinonkatu 6:n konepurku on käynnistynyt tänä aamuna. Kauha rouhii nyt alas entisen Imatran seudun sähkön ja Uutisvuoksen toimitalon seiniä.\nAamuyhdeksältä kauha oli käsitellyt jo toisen puolen entisestä julkisivusta.\nMaanantaina oli tehty konepurun valmistelevia töitä. Paikalle oli tuotu esimerkiksi vesitykkejä.\n— Niiden avulla estetään pölyn leviäminen ympäri kaupunkia, kertoo työmaamestari Timo Kapanen rakennusliike Evälahdelta.\nKapanen arvioi, että talon purkaminen perustuksia myöten tulee viemään maksimissaan pari viikkoa.


[quote=Pohdiskelija112 post_id=287920 time=1620136409] Hei, Olen tällä hetkellä erityisäitiysvapaalla koronan takia. Voiko kela katkaista yksipuolisesti erityisäitiysrahan, jos korona tilanne helpottuu merkittävästi? Tiedän, että tuskin korona hetkessä katoaa ja varsinkaan kun kaikkia ei ole vielä rokotettu. Omasta työstäni riskiä ei voi poistaa ja sijainenkin on jo minulle hommattu. Jos kela siis katkaisisi etuuden, niin minulla ei ole kesäksi töitä omassa työpaikassani, joka mietityttää taloudellisesti. [/quote]\nLaajenna näkymää Otsikko: Erityisäitiysvapaa\nKirjoittaja Kela-Kerttu » 06 Touko 2021, 10:05\nKirjoittaja Pohdiskelija112 » 05 Touko 2021, 15:45\nKirjoittaja Kela-Kerttu » 05 Touko 2021, 09:59\nJos erityisäitiysrahasta on jo annettu päätös, ei sitä yleensä lähdetä jälkikäteen muuttamaan. Jos olosuhteissa kuitenkin tapahtuu merkittävä muutos ja Kelalle tulee esim. uusi lääkärinlausunto, silloin etuusoikeutta voidaan joutua tarkastelemaan uudelleen. Tällöin käsittelijä ottaa yhteyttä etuudensaajaan, etuutta ei siis lakkauteta asiakkaan tietämättä.\nKirjoittaja Pohdiskelija112 » 04 Touko 2021, 16:53\nOlen tällä hetkellä erityisäitiysvapaalla koronan takia. Voiko kela katkaista yksipuolisesti erityisäitiysrahan, jos korona tilanne helpottuu merkittävästi? Tiedän, että tuskin korona hetkessä katoaa ja varsinkaan kun kaikkia ei ole vielä rokotettu. Omasta työstäni riskiä ei voi poistaa ja sijainenkin on jo minulle hommattu. Jos kela siis katkaisisi etuuden, niin minulla ei ole kesäksi töitä omassa työpaikassani, joka mietityttää taloudellisesti.


Preflop openraisen koon vaihtelu. | Strategiakeskustelu | PokerStrategy.com Forum\nPreflop openraisen koon vaihtelu.\nThis post has been edited 3 time(s), it was last edited by typohh: 09.10.2008 15:36.\nMonet ei todellakaan varmaan allekirjoita tätä, ainakaan käytännön pelillään.\nNormaali ohje on että älä paljasta kättäsi korotuksen suuruudella, pitkässä juoksussa se on erittäin haitallista ja siitä olen samaa mieltä. Mutta voit käyttää kaikkia ulkoisia tekijöitä avaus betin koon määrittelemisessä. Esim oma positio on aika suosittu, pienempi korotuksia early positiosta ja isompia late positionista. Mutta ite tykkään vaihdella avaus betin koko sen mukaan ketkä on todennäköisimpiä lähtee pelaan. Jos takana on loose pelaajia, tykkään tehdä isoja avaus bettejä (3.5-4bb) ja pelata TAG rangella. Jos taas takana on tight pelaajia tykkään tehdä pieniä avauksia (2.5-3bb), mutta pelata LAG-ATC rangella. Tarkoituksena on saada molemmat vihut tekeen virhe, tightit vihut foldaa liian helposti ja tekee isomman virheen kun ne foldaa pieneen korotukseen liian hyviä käsiä. Vastaavasti loose pelaajat tykkää maksaa liian helposti ja tekee isomman virheen maksaessaan ison betin heron tightimpaa rangea vastaan, OOP.\nJos ton jälkeen lähetään kattoon open korotusta, oletetaan aluks button peli, jos molemmat blindit pelaa 20% käsistä OOP, teet voittoa 2.5bb avauksella vaikka foldaisit aina postflop. Vastaava numero 4bb avaukselle on 15%. Eli, pystyt aukaseen kannattavasti ATC, tight pelaajia vastaan ja jos käytät 2.5bb avausta, jopa 4bb avaus toimii kunhan vihu on vaan tarpeeks tight. Erityisesti SSS pelaajia vastaan 2.5bb avaus on toimiva, koska niiden stäkin takia ne ei saa implareita pelata spekulatiivisia käsiä ja heikoilla broadway tyylisillä käsillä on yleisesti negatiiviset implarit, varsinkin OOP.\n20% range : 22+, A2s+, KTs+, QTs+, J9s+, T8s+, 98s, 87s, 76s, 65s, 54s, ATo+, KJo+, QJo\n15% range : 22+, A6s+, KJs+, QJs, JTs, T9s, 98s, 87s, ATo+, KQo\nJos taas käytän isoa avausta koska takana on loose pelaajia, ei mun betin tarkoitus missään nimessä ole saada niitä foldaan niiden roskaa, koska silloinhan he pelaavat täysin oikein. Tarkoitus molempia pelaajia vastaan on kannustaa ne tekeen virhe, maksamalla tilanteessa missä ne ei saa oddseja tai foldaan tilanteessa missä ne saa oddsit.\nIhan hyviä pointteja ja varmasti pitkällä välillä muiden vaikea lukea tuota / exploittaa vaikka pääsisivätkin jotenkin jyvällä tästä. Mutta mun kritiikki menis tässä lähinnä siihen, että jos pelaat esim. neljää pöytää yhtäaikaisesti, niin jokaista tilannetta on vähän vaikea arvioida nopeasti ja tämmöinen korotussysteemi yksinkertaisesti vaikuttaa (ainakin mulle) liikaa säätämiseltä sen etuihin nähden.\nMutta jos jaksaa keskittyä peliin niin paljon, että tuommoisetkin korotuksenvaihtelut pystyy tekemään suht automaattisesti multitablatessa(kin), niin mikäs siinä.\nThis post has been edited 2 time(s), it was last edited by typohh: 12.10.2008 02:58.\nTota on kai mahdotonta exploittaa jos poistaa ton range vaihtelun. Mutta range vaihtelun exploittaaminenkin on paradoxi tossa tilanteessa, koska rangea vaihdellaan nimenomaan koska vihut eivät osaa sopeutua. Tietenkin jos takana on useampi vihu, joista osa osaa sopeutua voi ne hyödyntää tota sen vähän mitä se on hyödynnettävissä.\nBtw, helppo tapa käyttää multitablettaessa on kattoa VPIP ja stack depth jäljessä tulevista pelaajista. Jos merkittävä enemmistö on SSS tai matala VPIP käytä pienempää avausta. Ite en multitableta kun pelaan turnauksia ja kun pelaan käteistä pelaan 2-3 pöytää ainoastaan.\nNorsukin osaa näyttää fold sb to steal ja fold bb to steal. Näistä saa kans vinkkiä, miten vihu yleensä ryöstöihin suhtautuu (olettaen, että yhteisiä käsiä on jo kohtuu paljon kertynyt).


Valkko – Näyttelytulokset – Karhunvartijan blogi / kennel Bear Caliber\nValkko – Näyttelytulokset\nTähän tulee listausta Valkon näyttelytuloksista.\nFCI 5: itäsiperian-laika\nemä: Rajajoen Veera\nisä: Suojarannan Taika\n”Keskikokoa pienempi, erinomaiset mittasuhteet omaava, miltei kokovalkea uros. Hyvä uroksen pää. Tiivis ylälinja. Hyvä häntä. Kokoonnähden hyvin täyttynyt rintakehä. Kokoonnähden sopiva raajaluusto joka kulmautunut tasapainoisesti. Liikkuu tehokkaasti. Miellyttävä luonne. Hyvä turkki.”\nKuopio – Jalostuspäivä erikoisnäyttely\n”Ihanne kokoa pienempi, mittasuhteiltaan erinomainen oikeanmallinen kevyehkö pää, haja-asentoiset korvat. Tiivis runko ja kokonaisuuteen riittävä raajaluusto. Hyvät kulmaukset. Hyvät käpälät. Hyvä karvapeite ja häntä. Oikea liike, hyvä luonne.”\nPosio – Laikojen erikoisnäyttely\n”Kevyt tyypillinen, mittasuhteiltaan riittävä, kevyehkö oikealinjainen pää, hyvä ylälinja, kevyehkö kokonaisuuteen sopiva raajaluusto, riittävät kulmaukset, kyynerpäissä löysyyttä, riittävä karvapeite, hieman taka-asentoinen tiiviskierteinen häntä, oikea liike, käsittelyssä alussa hieman vaikeuksia.”\nKemijärvi – Ryhmänäyttely\n* Huono näyttelykokemus: Kolme muuta urosta alkoivat tappelemaan esittelykierroksella, Valkkokin kiihtyi tilanteesta (yksi koira sai sen verran osumaa että alkoi ontumaan…). Tämän jälkeen heti korkeuksien mittaukset, 10 krt”iskemistyylinen” korkeuden mittausyritys alkoi sitten käymään Valkon hermon päälle ja hampaiden katsominen aiheutti sitten ärähtämisen tuomarille.\n”Valkoinen tummin merkein, keskikokoinen, hyvät mittasuhteet, komea pää, hieman vaaleat silmät, hyvät korvat, sopivan vankka runko, keskivahvat raajat, hyvin kulmautunut, hyvä karva, pohjavilla puuttuu, tiiviisti kiertynyt häntä. Hyvä liike. Tänään hieman varauksellinen käytös, sen vuoksi EH.”\nPosio – Ryhmänäyttely\n* Valkko selkeästi muisti edellisen näyttelykokemuksen. Koira alkoi jännittämään tuomaria ja ärähti sitten kun hampaita olisi pitänyt näyttää. Tuomari oli erinomainen, ja loi uskoa että Valkkokin vielä tokenisi huonosta näyttelykokemuksestaan.\n”Lähestyttäessä koiraa, koira hyökkäsi tuomaria kohden ja puri tuomaria käteen”\nRovaniemi – Kansainvälinen näyttely\n* Tähän se sitten eskaloitui. Valkko käyttäytyi normaaliin Valkko-tyyliin ennen kehää ja esittelykierroksellakin juoksi erittäin hyvin. Omalla esittelyvuorollamme Valkko jännittyi selkeästi taas tuomarin lähestyessä ja tuomarin yrittäessä silittää sitten hyppäsi ja kerkesi purra tuomaria kämmenselkään. Esittelijässä sen verran vikaa että olisi pitänyt osata varoittaa tuomaria etukäteen. Tuomarille erittäin suuret pahoittelut, hän toimi kyllä erinomaisesti tilanteessa missä meidät olisi voinut haukkua toiselle planeetalle. Saimme myös ohjeistusta tulevaisuutta varten, kuten esim. että esittelijä voi näyttää hampaat itse ja on aina parempi tuomaria varoittaa koiran mahdollisesta arkuudesta (kuin puretuttaa, esittelijän huomio…).\nEiköhän ne ollut sitten näyttelyt tässä Valkon osalta.


Leuto talvi puri Lassila & Tikanojan kysyntään - Taloussanomat - Ilta-Sanomat\nLeuto talvi puri Lassila & Tikanojan kysyntään\nJulkaistu: 29.4.2008 17:42 , Päivitetty: 29.4.2008 18:00\nYmpäristönhuolto- ja kiinteistöpalveluyritys Lassila & Tikanojan liikevaihto kasvoi selvästi vuoden ensimmäisellä neljänneksellä. Tulos parani Ekokemin osakkeiden myynnistä saadun myyntivoiton ansiosta, operatiivinen tulos sen sijaan heikentyi.\nL&T:n vuoden ensimmäisen neljänneksen liikevaihto kasvoi 14,1 prosenttia 147,3 miljoonaan euroon vuoden takaiseen verrattuna. Liikevaihdosta 6,4 prosenttiyksikköä syntyi yritysostoista.\nVoitto ennen veroja koheni 8,3 miljoonasta 21,7 miljoonaan euroon.\nOsakekohtainen tulos koheni 0,51 euroon vuoden takaisesta 0,15 eurosta. Tulosta paransi Ekokemin osakkeiden myyntivoitto, 14,2 miljoonaa euroa.\nLiikevoittoprosentti oli 15,5 prosenttia Ekokemin myyntivoiton ansiosta. Vuotta aiemmin se oli 7,1.\nOperatiivisen toiminnan liikevoitto sen sijaan laski 10,3 miljoonasta eurosta 8,8 miljoonaan euroon. Sitä heikensivät leudon talven vuoksi alentunut kierrätys- ja biopolttoaineiden kysyntä ja L&T Biowatin kohonneet raaka-aineiden hankintakustannukset.\nTulosta rasittivat myös teollisuuspalveluiden kysynnän nopeat vaihtelut, joihin ei pystytty yhtiön mukaan sopeutumaan tuotannossa riittävän nopeasti.\nOrgaaninen kasvu jatkui vahvana L&T:n mukaan hyvin sujuneen uusmyynnin ansiosta. Jätehuolto tehosti keräystuotantoaan ja paransi tulostaan. Kiinteistö- ja käyttäjäpalvelut toi markkinoille jälleen uusia palvelutuotteita ja toimialan tulos parani. Myös konsernin ulkomaantoimintojen tulos parani.\nYli 10 prosentin\nKoko vuoden liikevaihdon L&T arvioi kasvavan yli 10 prosenttia. Operatiivisen toiminnan liikevoiton yhtiö uskoo pysyvän viimevuotisella tasolla. Tulos paranee Ekokemistä saadun myyntivoiton ansiosta.\nKysyntänäkymät Lassila & Tikanojan markkinoilla ovat edelleen pääosin hyvät, sen sijaan kustannuskehitys ja kustannusten siirtäminen hintoihin on haasteellista. Orgaanisen kasvun arvioidaan pysyvän vahvana.


Miten lyöntiä käytetään - Työkalun blogi\nPerforaattorin avulla voit suorittaa monenlaisia töitä. Joissakin tapauksissa on mahdotonta tehdä ilman sitä. Jotta voisit käyttää tehokkaasti kaikkia sen ominaisuuksia, sinun on tiedettävä, miten lyöntiä käytetään.\nKaavio laitteen punchista.\nUlkokuormalla vasara on samanlainen kuin kädessä pidettävä sähköpora. Tässä on lähes kaikki yhtäläisyydet.\nPunchereiden tekniset ominaisuudet, joiden sisäinen tilavuus on erilainen.\nMoottorin energia siirretään työvälineeseen iskumekanismin avulla, joka valmistetaan kampiakselin (keskikokoisten ja raskaiden mallien) tai kääntyvän laakerin (kevyiden lyöntipuristimien) perusteella. Molemmat mekanismit käyttävät mäntää.\nMäntä liikkuu sylinterirungossa, jolloin se aiheuttaa säännöllisesti tyhjiötä tai liiallista painetta. Sylinterin vaihtuva paineen muutos toimii työvälineessä olevan siirtolaitteen (ram) läpi, jolloin se kääntyy vastakkain.\nTyökalu on kiinnitetty istukkaan, joka on varustettu SDS-pikakiinnitysjärjestelmällä. Tällainen järjestelmä vaatii asennetuista vaihdettavissa olevista työkaluista varren erikoismuotoa. Tällöin tavanomaiset sylinterimäiset varret eivät sovellu.\nKasetin tapauksessa on erityinen kiinnitysrengas. Vapauta patruunan istuin, riippuen rakenteesta, painamalla rengasta tai kääntämällä sitä. Vapauttamalla rengas voidaan lukita istuin takaisin irrotettavalla työkalulla.\nYleiskatsaus rei'ittimen lisäominaisuuksista.\nLävistimessä voi mallista riippuen olla useita ohjaimia, jotka helpottavat suuresti työtä ja laajentavat sen toimivuutta:\nMoottorin nopeuden säätö. Säätö tapahtuu muuttamalla käynnistyspainikkeeseen kohdistuvaa voimaa. Mitä enemmän painetaan kehoon, sitä suurempi on moottorin antamien kierrosten määrä.\nMoottorin pyörimissuunnan kytkin (taaksepäin).\nToimintatavat ja laitteet: työkalujen käyttö\nPerforaattorin käyttö liittyy useimmiten reikien poraukseen betoniin. Tämä toiminta on mahdollista lyömällä poraus tai, kuten sitä kutsutaan, myös poraus. Tämä on epäilemättä hänen tärkein tehtävä, jossa hän on poissa kilpailusta, mutta ei ainoa.\nPorausmoodin ohella on useita muita toimintatapoja:\nKaavio lävistimen laitekomponenteista.\nPerinteinen porausmoodi. Suunniteltu tekemään reiät materiaaleihin, joissa ei ole hyväksyttävää tai epäasianmukaista käyttää iskuporausmenetelmää.\nShock-tila. Se mahdollistaa sopivien suuttimien käytön tiilen, kipsin, kevyen betonin seinien parranajon aikaansaamiseksi.\nEri työkalujen ja laitteiden käyttö laajentaa merkittävästi työkalun toimivuutta:\nPorat ja bitit mahdollistavat erilaisen halkaisijan porattaessa tiiliin, kipsiin, vaahtobetonilohkoihin ja betoniin porausmoodissa.\nTaltatilan avulla on mahdollista irrottaa kevyet väliseinät, laatat ja seinäkeitokset.\nKäyttämällä erityistä suuttimen nokka-istukkaa, jossa on SDS-varsi - porakoneessa voidaan käyttää kädessä pidettävää sähköistä poraa, jossa on suorat lieriömäiset ja kuusikulmaiset varret (porat, leikkurit, jauhatussuuttimet, sekoittimet rappauksen sekoittamiseksi ja maalaus).\nJos rakenteessa on päinvastainen, on mahdollista suorittaa ruuvimeisselille ominaisia toimintoja punchilla. Avainasennukseen on asennettu sovitin, joka mahdollistaa pulttien ja ruuvien kiristämiseksi tai irrottamiseksi vaihdettavien suuttimien avulla.\nPoraus ja poraus rei'itin\nEnnen työn aloittamista vaadittu työkalu on asennettu. Tilakytkin on asetettu tehtävän työn luonteen mukaan.\nPoraus ja poraus on aloitettava sujuvasti, ilman teräviä jyrsiä, lisäämällä asteittain kuormitusta.\nLaitteen kiinnityspatruunan kaavio.\nTämä mahdollistaa reiän tarkemman sijoittamisen työn alussa eikä anna sen siirtyä pois suunnitellusta liikeradasta.\nKun syviä reikiä suoritetaan, poraa on ajoittain vedettävä ulos ja työkalun annettava käydä tyhjäkäynnillä muutaman sekunnin ajan. Tämän seurauksena saavutetaan kaksi tehtävää: työelementin jäähdytys ja avauskanavan puhdistaminen pölystä ja murusista.\nJos et poista lyöntiä reiästä, niin mitään kauheaa ei tapahdu: työ tehdään edelleen. Tässä tilassa kuitenkin kuitenkin lisääntyy sekä leikkaustyökalun että itse rei'ittimen kuluminen ja vika.\nToisinaan on myös tarpeen tarkkailla, miten jotkut käsityöläiset asettavat ilman jäähdytyksen sijasta purkki vettä työpaikan lähelle ja upottavat poran kärjen joka kerta jäähdyttääkseen sen nopeammin.\nAjan säästäminen samanaikaisesti osoittautuu erittäin kyseenalaiseksi. Kuitenkin syntyy lyhyt aika jyrkkä lämpötilaerosta johtuva kovametalliliitoksen käyttöikä.\nAsennustilan vipun asentaminen lävistimeen.\nErittäin kätevä ja käyttökelpoinen elementti lyönnin toiminnassa on irrotettava säädettävä kahva-pidike. Kahva voidaan säätää yksilöllisiä anatomisia ominaisuuksia vastaavaan asentoon (kaikki riippuu siitä, oletko oikeassa tai vasemmalla).\nTyön sijainti vaikuttaa kahvan asentoon. Usein työskennellessäsi sinun täytyy rakentaa uudelleen läheisen seinän, putkilinjojen tai huonekalujen takia.\nJoissakin tapauksissa esimerkiksi, kun työskentelet vaikeasti saavutettavissa paikoissa, ahtaissa olosuhteissa, kahva on poistettava. Tässä on kuitenkin pidettävä mielessä, että kahvan läsnäolo mahdollistaa työkalun lujittamisen ja sen poistamisen vaatii paljon työtä työn suorittamiseksi.\nReiän syvyys voidaan määrittää karkeasti käyttämällä standardin mukaista syvyysmittaria (ohut tanko, jossa on mittakaava), joka on kiinnitetty kahvan pidikkeeseen. Syvyysmittarin tukialusta asetetaan tasaisesti poran tai poran kärjen kanssa. Tällöin sauva siirretään määrällä, joka on yhtä suuri kuin reiän syvyys, ja se on kiinnitetty haluttuun asentoon. Poikkeamaa ohjataan mittakaavassa, joka on sovitettu sauvan pintaan. Kun reikä on tehty, työkalun syöttöä rajoittaa fyysisesti syvyysmittarin asento.\nPerforaattorin avulla voit purkaa vanhan laatan.\nTällaisen tavanomaisen kiinnittimen puuttuessa on helppo luopua nauhanauhasta, joka on valssattu useita kertoja liimattuna poran pinnalle. Aukon syvyys tulee samaan aikaan kuin työkalun kärki nauhaan. Täsmällisyys tässä tapauksessa on tietenkin hyvin likimääräinen, mutta riittävän riittävä ankkurin tai tyynyn asentamiseksi seinään.\nTärkeä vivahteisto, kun työskentelet rei'ittimen kanssa, on vakaan ja luotettavan työasennon valinta. Tämä johtuu paitsi turvallisuusvaatimuksista myös fysiikan lait. Luodaan alustavaa työtä työkalun reikään, on lähes mahdotonta porata reikää, erityisesti kivi- tai raskasbetonissa. Sen vaikutuksen työkalu siirtää henkilön pois päältä ilman, että se siirtyy materiaaliin. Siksi on toivottavaa, että reiät tehdään pysäytyspisteessä.\nPorakäytössä työskentelevä porakone pyörii pienellä aksiaalivälillä, joka on otettava huomioon. Samankaltainen ilmiö havaitaan asennettaessa kasettisovitinta ja käyttämällä metalli- ja puuporoja.\nPerforaattori: käyttö ja käyttö lyömäsoittotilassa\nItse asiassa perforaattori lyömäsoittotila suorittaa työn, joka oli aikaisemmin tehty vasaralla ja taltalla.\nToisin sanoen shokitilassa voit tasoittaa kulman, paneelitalon seinät, poistaa vanhan laatan, poistaa jäädytetyn liuoksen jäännökset. Käyttämällä tehokkaita lävistysmalleja on mahdollista suorittaa kipsi- ja tiiliseinien purkaminen.\nIskutilaa käytetään, kun kromin seinät ovat sähköjohtojen alla. Mylly- tai seinäkiinnittimen alustavan merkinnän mukaan tehdään rinnakkaiset leikkaukset. Haaraan asennettu taltta poistaa seinämateriaalin leikattujen urien väliin ja muodostaa siten halutun syvyyden omaavan kaapeliuran.\nErikoissuuttimien käyttö mahdollistaa maaperän tai muun täytön puristamisen. Ainoa asia, joka on muistettava tällaista työkalua käytettäessä, on lyhyt, ajoittainen toimintatapa.\nToinen epäsäännöllinen sovellus on suuttimien (liukuhampaiden) käyttö kiilojen, tyynyjen, suurten kynsien ohjaamiseen.\nJoka tapauksessa, riippumatta käyttötavasta, on noudatettava turvallisuusmääräyksiä työskennellessäsi sähkötyökaluilla ja käytettävä henkilökohtaisia suojavarusteita ilman epäonnistumista.\nEdellinenLuotettava kotitekoinen vaihde motoblockille\nSeuraavanaDigitaalinen ja analoginen kotiteatteri\nMiten juotetaan kuparia\nMitä parempi laminaatti leikataan\nMikä on parempi valita taajuusmuuttajan hitsauskone\nMiten valmistetaan laatuliuos betonisekoittimessa\nMiten juotetaan johdot juotin\nPolypropeeniputkien itsenäinen hitsaus


Twenty One Pilots Nappikorvakorusetti "Logo" Laaja valikoima @ EMP.fi\nUutiskirje EMP-kuvasto Arviot Tilaukset Osoitetiedot Tilin asetukset Kirjaudu sisään ToivelistaBackstage ClubTee tilaus ja säästä 6,66€!Alennuskoodi: DEVIL666TakaisinEMP.fiKorutKorvakorutNappikorvakorutLogo-12%\nTwenty One PilotsNappikorvakorusetti\nTuotteen tiedot PäällimateriaaliKatso tuotekuvausSukupuoliUnisex VärimustaTuotealueNappikorvakorutTeemaBändipaidat, BänditGenreAlternative/Indie\n- Kahden 'Twenty One Pilots' nappikorvakorun setti\n- Yksi pari Twenty One Pilots logolla\n- Toinen pari alien logolla\n- Logonappikorvakorujen halkaisija: n. 1.1 cm\n- Alien-nappikorvakorujen pituus: n. 2.1 cm\n- Materiaalit: sinkkisekoitus, synteettinen pihka, rauta\nKatso tätä Twenty One Pilots nappikorvakorusettiä. Siistit korvakorut alien logolla tuovat erinomaisen musiikin gruuvin suoraan korviisi. Tämän mahtavan yhtyeen logo on myös katseenvangitsija. Joten nappaa nämä trendikkäät korvakorut äläkä missaa mitään. Uutuuksia juuri sinulle22,99 €


SK: Hiusväri syövytti teinitytön päänahan, iho meni kuolioon ja kovat kivut johtivat opintojen keskeytymiseen - Kampaajalle tuomio\n17.03.2018 klo 8:32\nSatakunnan Kansan mukaan tytölle aiheutui värjäyksestä kolmannen asteen kemiallinen syöpymisvamma ja hänelle jouduttiin tekemään ihonsiirto.\nHiusväri syövytti tytön päänahkaa pahasti. Kuvituskuva. MINT IMAGES/REX\nNuori raumalaistyttö kärsi vakavat vammat hiustenvärjäyksen seurauksena, kertoo Satakunnan Kansa.\n16-vuotias tyttö oli mennyt heinäkuussa 2016 parturi-kampaajana työskentelevän perhetuttunsa luo hiustenvärjäykseen. Tytön päähän levitettiin värinpoistoaine, jonka jälkeen kampaaja ja tyttö lähtivät käymään yhdessä Eurajoella.\nKesken matkaa tytön päänahkaa alkoi polttaa ja kivellä voimakkaasti. Tyttö kuvaili kipua sietämättömäksi ja hänestä tuntui, että hän kuolisi kipuun ja poltteeseen.\nKampaaja suhtautui tytön reaktioon välinpitämättömästi. Hän oli todennut tytölle värinpoistoaineen pesun yhteydessä, että näin voi käydä ja että kosteusvoide riittäisi päänahan hoitoon. Kampaaja oli vannottanut tytölle, että tapauksesta ei saisi kertoa kotona.\nVärinpoistoaineesta aiheutui tytön takaraivolle noin 5 senttimetrin kolmannen asteen kemiallinen syöpymisvamma. Iho oli mennyt alueelta kuolioon ja tytölle jouduttiin tekemään ihonsiirto. Tyttö kertoi kärsineensä kivusta yli puoli vuotta ja hän oli joutunut keskeyttämään opintonsa.\nSatakunnan käräjäoikeus tuomitsi kampaajan vammantuottamuksesta 40 päiväsakkoon. Kampaajalle kertyi sakkorangaistuksesta maksettavaksi 400 euroa. Hänet myös velvoitettiin korvaamaan tytölle korvauksena voimakkaasta kivusta ja särystä 10 000 euroa sekä pysyvästä kosmeettisesta haitasta 500 euroa.\nKampaaja teki päätöksestä valituksen Vaasan hovioikeuteen, jota käsiteltiin viime viikolla. Hovioikeus antaa ratkaisunsa asiasta myöhemmin keväällä.


Väkivallan ja kiusaamisen vastainen teemapäivä Järnefeltin koulussa 25.10.2019 | Zonta Club of Lohja\nHome Artikkelit Väkivallan ja kiusaamisen vastainen teemapäivä Järnefeltin koulussa 25.10.2019\nVäkivallan ja kiusaamisen vastainen teemapäivä Järnefeltin koulussa 25.10.2019\nLohjan Zonta-kerho järjesti keskustelevan Tyttöjen päivän tapahtuman Järnefeltin koulussa perjantaina 25.10.2019. Päivän teemana oli kiusaamisen ja väkivallan ehkäisy ja siihen liittyen toisten huomioon ottamisen tärkeys sekä omien ja toisten rajojen tunnistaminen ja kunnioittaminen.\nLohjan Kamppailukeskus opetti selviämään uhkatilanteista.\nHuojuvan tornin rakentaminen mittasi luokan yhteistyötä.\nToiminnallisen päivän tekijöinä olivat Zonta-kerhon kanssa jo tuttuun tapaan koulun oma väki, Lohjan kaupungin nuorisokeskus sekä Lohjan Kamppailukeskus. Uutena vetonaulana oli koulupoliisi.\nPäivää vietettiin luentojen ja työpajojen merkeissä, ja viimeisenä ohjelmanumerona oli paikallisen nuoren artistin Samuel Dayytan konsertti.\nLohjalla on kuusi yläkoulua, ja kerhon tavoitteena on järjestää vastaavanlainen kiusaamisen ja väkivallan vastainen päivän niistä jokaisella. Vuosi sitten aloitettiin Tyttöjen päivänä Nummen yhtenäiskoulussa ja ystävänpäivänä tempaistiin Mäntynummen yhtenäiskoulussa. Seuraava tapahtuma on jälleen ensi helmikuussa, ystävänpäivänä.\nKatriina Pietilä kertoi halukkaille, mikä ihmeen Zonta…\nZonta-tiimi Länsi-Uusimaa-lehden haastattelussa.\nTags:Tyttöjen päivä, väkivallan vastustaminen, yhteistyö


ATEX-suojatut GSM-puhelimet | Suomen Pelastuskeskus\nEx-Handy 10 DZ2, jossa on Android 9.0 -käyttöjärjestelmä, on ihanteellinen kumppani teollisuuden vaarallisilla alueilla. IP68 suojauksen ja Gorilla® Glass suojatun näytön ansioista voit käyttää puhelinta lähes missä tahansa ympäristössä.\nKäyttäjille jotka tarvitsevat kehittyneempää matkapuhelinta, Ex-Handy 10 DZ1 Ex-suojattu puhelin on suunniteltu vastaamaan tähän tarpeeseen. Ex-Handy 10 DZ1 mahdollistaa kosketusnäytön ja tavallisen numeronäppäimistön käytön. Ex-Handy 10 DZ1, jossa on Android 9.0 -käyttöjärjestelmä, on...\nTilaluokille 2 ja 22. IP68. Kestävässä Smart-Ex® 02 DZ2 älypuhelimessa on suuri, korkearesoluutioinen näyttö, tehokkaat ominaisuudet ja optimoidut lisävarusteet. Laajennettu lämpötila-alue tekee siitä sopivan vaikeimpiinkin ympäristöihin. Smart-Ex® 02: lla on suunniteltu tukemaan 21 LTE-taajuuskaistaa. Siinä ei...\nTilaluokille 1/21 ja 2/22. IP68. Kestävässä Smart-Ex® 02 DZ1 älypuhelimessa on suuri, korkearesoluutioinen näyttö, tehokkaat ominaisuudet ja optimoidut lisävarusteet. Laajennettu lämpötila-alue tekee siitä sopivan vaikeimpiinkin ympäristöihin. Smart-Ex® 02: lla on suunniteltu tukemaan 21 LTE-taajuuskaistaa. Siinä ei...\nIS655.2 yhdistää tyylikkään muotoilun ja äärimmäisen kestävän rakenteen älypuhelimessa. Puhelin soveltuu erinomaisesti ammattikäyttöön sekä Android 9.0 käyttöjärjestelmän ja 13MP kameran ansiosta myös normaaliin älypuhelinkäyttöön.\nIS725.2 ATEX Zone 2 Smartphone\nIskunkestävä ja vesitiivis puhelin ammattikäyttöön. Ensimmäinen älypuhelin kierrettävällä kanavavalitsimella, voimakkaalla LED lampulla, PTT painikkeella, SOS-hätäpainikkeella sekä ISM-lisälaiteliitynnällä. Kanavavalinta helpottaa käyttöä esim. Motorola WAVE applikaatiokäytössä.\nIS330.2 ATEX Zone 2\nIS330.2 iskunkestävä ja vesitiivis puhelin ATEX Zone 2/22 alueelle. Näppäimistöllinen puhelin Android™ 9 käyttöjärjestelmällä.\nIS330.1 ATEX Zone 1\nIS330.1 iskunkestävä ja vesitiivis puhelin ATEX Zone 1/21 alueelle. Näppäimistöllinen puhelin Android™ 9 käyttöjärjestelmällä.\nIS530.2 ATEX Zone 2 Smartphone\nÄlykäs ja innovatiivinen ATEX Zone 2 älypuhelin. Ensimmäinen teollinen älypuhelin luotettavalla lisälaiteliitynnällä. Iskunkestävä ja vesitiivis puhelin ammattikäyttöön vaativissa teollisuusympäristöissä sekä normaalikäytössä.\nIS530.1 ATEX Zone 1 Smartphone\nÄlykäs ja innovatiivinen ATEX Zone 1 älypuhelin. Ensimmäinen teollinen älypuhelin luotettavalla lisälaiteliitännällä. Iskunkestävä ja vesitiivis puhelin ammattikäyttöön vaativissa teollisuusympäristöissä sekä normaalikäytössä.\nx.com 212, Ex-suojattu matkapuhelin kameralla\nEx-suojattu puhelin kameralla!. x.com 212 kestää iskuja, vettä ja työpäivän vaihtelevia kommunikointitarpeita. Tämän lisäksi se on ATEX-hyväksytty tilaluokille 2 ja 22. Suomenkieliset valikot ja käyttöohje.


Aplodit ja aaltoliikettä! – Kokemäenjokilaakson Uutiset\nAplodit ja aaltoliikettä!\nOlen lukenut tästä suuresta sulkaprojektista, jota suunnitellaan Superin liikenneympyrään. Koska Sastamala, entinen Vammala, on kirjakaupunki, niin miksi ei sulkaa liikenneympyrään? Hyvä idea. Mutta se kaikki keskustelun ja rahan määrä, joka tähän projektiin kulutetaan, on taas sanoinkuvaamaton. On paljon erilaisia projekteja, jotka tarvitsevat rahaa toteutuakseen, mutta myös suunnitteluun. Ja se suunnitteluun menevä raha on suuri.\nOlen useaan otteeseen ajellut kyseisestä liikenneympyrästä ja täytyy sanoa, ettei ole silmää hivellyt, kun ympyrää ei ole millään lailla laitettu kuntoon. Sitten kuulin, että maa tasoitetaan ja ympäristö valmistellaan sulkaa varten. Hyvä, siitä tulee visuaalisesti paremman näköinen. Ajoin ympyrästä uudellen tällä viikolla. Katsoin ympyrää ja näin, että sulka oli tuotu paikoilleen. Oli sen joku muukin huomannut, sillä sulasta kirjoitettiin paikallisessa lehdessä.\nNyt on aika mielipidekirjoitusten, joita todellakin odotan ja ennustan tulevan. Tässä ensimmäinen, kirjoittajana Tanja Kallio Sastamalasta:\nArvoisat lukijat, näin eräänä päivänä, kuinka Superin liikenneympyrä oli saatu vihdoin tasoitettua. Ja siihen oli ilmestynyt sulka. Tiedän kyllä, että suunniteltu sulka on paljon isompi ja näyttävämpi, mutta tämänhetkinen on kaunis ja yksinkertainen. Itse en pidä linnunsulan tuomista liikenneympyrään minkäänlaisena irvimisenä, mutta joku saattaa niinkin sen kokea. Minulle tämä kaunis, pieni, luonnosta saatu sulka edustaa sitä suurta huumoria, pilkettä silmäkulmassa, jota pitää tässäkin asiassa löytyä. Joka ikinen kerta kun tulen Superin kohdalle ympyrään, katson, onko sulka vielä paikallaan. Jos on, hymyilen. Kuka ikinä sen sulan ympyrään on vienyt ansaitsee aplodit ja aaltoliikettä…\nEdellinen: Sekaisin hinnoista


Thirasia - Paros Lautta - Varaa matkasi Thirasia - Paros väliselle matkalle\nKoti / Eurooppa / Kykladit / Paros / Lautta satamasta Thirasia satamaan Paros\nThirasia - Paros on yksi suosituimmista reiteistämme - ylitykset myydään usein loppuun kiireisillä jaksoillamme.\nThirasia - Paros lauttaoperaattorit\nLautta satamasta Thirasia satamaan Paros\nKykladit ja Kykladit yhdistyvät reitillä Thirasia Paros. Tällä hetkellä väliä liikennöi vain yksi lauttayhtiö: SeaJets. Reittiä kuljetaan jopa 2 kertaa viikko ja matka-aika on nopeimmillaan 3 tuntia 50 minuuttia.\nThirasia Paros matka-ajat ja lähtöjen määrä saattavat vaihdella sesongin mukaan, joten ajantasaisinta tietoa saadaksesi suosittelemme tekemään hintahaun.\nThirasia, tai Therasia, on kreikkalainen saari Egeanmerllän ja osa Kykladien saariryhmää. Thirasia sijaitsee koilliseen Nea Kamenista joka on pieni saari muodostunut viime vuosisatojen vulkaanisesta toiminnasta. Saaren ainoa ranta on Pebble Beach ja se sijaitsee pienen sataman vieressä. Saaren ainoa polku vie sinut Agia Irini kirkolle, jonka sanotaan antaneen Santorinille sen nykyisen nimensä (Santa Irini - Santorini).\nKykladit on saariryhmä Egeanmeren kaakkoisosassa Manner-Kreikasta ja Kreikan entinen hallinnollinen prefektuuri. Ne ovat yksi saariryhmistä, joita on Egeanmeren saaristossa. Nimi viittaa saariin pyhän saaren Deloksen ympärillä. Kreikan kissarotu (Aegean kissa) on peräisin Kyklaadeilta.\nVierailijat pääsevät yleensä saarelle veneellä osana tulivuorimatkaa, joka ensin vie sinut Nea Kamenin vierailulle tulivuorin kraatterille, sitten Palaiassa Kamenin kuumille lähteille ja sitten Thirasiaan muutamaksi minuutiksi ennen kuin on aika suunnata Oialle auringonlaskun aikaan.